Sarter i Weithwyr Ifanc i’w Arwyddo yng Nghynulliad Cymru : Careers Wales\nSarter i Weithwyr Ifanc i’w Arwyddo yng Nghynulliad Cymru\nBydd Prif Weinidog Cymru, Mark Drakeford, heddiw’n cwrdd â’r cyflogwyr cyntaf yng Nghymru i arwyddo siarter a fydd yn gwneud gwahaniaeth mawr i ansawdd bywydau eu gweithwyr iau.\n‘Mewn digwyddiad yn y Senedd, bydd Mr Drakeford yn cwrdd â chynrychiolwyr o Gyrfa Cymru a Chyngor Caerdydd ar gyfer digwyddiad arwyddo arbennig siarter #RespectYourYouth, sydd wedi’i ddatblygu gan yr undeb gwasanaethau cyhoeddus, UNISON Cymru Wales. Bydd dirprwyaeth o weithwyr ifanc hefyd yn bresennol.\nMae aelodau ifanc UNISON yn lobio’r holl gyflogwyr i arwyddo’u siarter am eu bod o’r farn bod y cyfleoedd i bobl ifanc yn gwaethygu ar draws Cymru.\nMae siarter #RespectYourYouth UNISON yn gofyn am bum peth; gweithredu Cyflog Byw Go Iawn, waeth be fo’r oedran, prentisiaethau o ansawdd, cyflogaeth deg, cydraddoldeb yn y gweithle, a mwy o gyfleoedd hyfforddiant.\nDywedodd Tanya Palmer, ysgrfiennydd rhanbarthol dros-dro UNISON Cymru Wales: “Mae gan Gymru un o’r ffigyrau uchaf o ddiweithdra ymhlith ieuenctid yn y DU ac nid oes llawer o brentisiaethau yn cynnig hyfforddiant go iawn na llwybr cynnydd."\n“Mae pobl ifanc wedi cael eu taro’n anghyfartal gan doriadau gwario llym Llywodraeth y DU ac yn wynebu ffioedd dysgu prifysgol, cynnydd yn y defnydd o gytundebau dim oriau a “chyflog byw” sy’n talu llai i’r bobl ifanc na’u cydweithwyr hŷn."\n“Rhaid i ni drin ein pobl ifanc yn well, a dyna pam ei bod hi mor bwysig bod cyflogwyr Cymru yn arwyddo ein Siarter #RespectYourYouth. Llongyfarchiadau i Gyrfa Cymru a Chyngor Caerdydd am ddangos bod pob cyflogwr yn medru cymryd camau ymarferol, pwysig i helpu’r genhedlaeth nesaf.”\nDywedodd Mark Drakeford AC: “Rydym yn gweithio’n galed i wneud Cymru yn genedl waith deg, lle’r ydym yn cefnogi pob gweithiwr ac yn buddsoddi yn ein pobl ifanc. Rwyf wrth fy modd bod Gyrfa Cymru a Chyngor Caerdydd yn mabwysiadu Siarter #RespectYourYouth UNISON. Mae’r siarter yn gwneud synnwyr i gyflogwyr yn ogystal â’r Llywodraeth. Rwy’n annog sefydliadau a gwleidyddion eraill i gofrestru a rhoi’r cychwyn gorau mewn bywyd i weithiwyr ifanc.”\nMark Drakeford oedd yr Aelod Cynulliad cyntaf i arwyddo’r Siarter #RespectYourYouth ym mis Tachwedd yn ystod mis Gweithwyr Ifanc.\nGellir gweld Siarter #RespectYourYouth UNISON Cymru/Wales yma (Saesneg yn Unig)\nMae Catrin, un o’n cynghorwyr gyrfa, yn un o chwe gweithiwr a fynychodd gwrs Cymraeg preswyl y llynedd. 😊 Roedd y… https://t.co/bDebZWcjzv\n7 hours ago. Ymateb. Aildrydar. Ffefryn\nRydym yn falch iawn i groesawi ysgolion @MaesGarmon i’r ffair #Cymraegynygweithle yfori! Gwyliwch ein fideo am fwy… https://t.co/nFzKaJbIDi


Hanes y ffliw yn Arfon - northwales Administrator - North Wales Live\nHanes y ffliw yn Arfon\nWEDI darllen hanes y ffliw o Sbaen yn y flwyddyn 1918 yr wythnos diwethaf, roeddwn yn meddwl y buasai’r stori yma o ddiddordeb – un y mae fy modryb, chwaer fy mam, sy’n 97 oed wedi ei hadrodd wrthyf yn yr wythnosau diwethaf.\nGaned fy Mam, Sali (seithfed plentyn) ar Ionawr 6, 1918, yng Nglan Aber, Rhostryfan. Ar Ionawr 3, bu farw ei brawd, Huw Ifor Owen yn 12 oed o’r ffliw.\nAr y pryd roedd fy Nhaid, Gruffydd Owen yn gweithio yn y De am fod streic yn y chwarel leol.\nClywodd fy Nain, Kate Owen, fod meddyg wedi dod i’r pentref, ond yn anfoddus methodd a dod o hyd iddo a bu farw Huw. Bu’n rhaid i Nain felly gladdu plentyn ar ei phen ei hun, a daeth Taid adref wedi cael merch fach ond wedi colli mab.\nMeddyliwch amser mor galed yr oedd hi. Collodd cymdogion i Nain ddau blentyn chwech ac wyth oed hefyd hefo’r ffliw.\nM Williams, Abergele


Llyfrgell Owen Phrasebank - llydan\nDatblygu o'r coed cyntefig yma, efo'i dail fel nodwyddau a'i ffrwythau yn foch coed, wnaeth y coed llydan eu dail.\nNawr 'te, y bêl am eich bywydau.' Estynnodd ei law am y cwdyn, y wên yn llydan ar ei wyneb.\n'Siarad yn gall, ddyn, neu cau dy geg,' meddai Vatilan, yn codi pen-glin rhwng coesau Gemp ac yn torri cawg Kemper llun dyn llodrau llydan am e ben.\nDyn mawr ydoedd, ysgwyddau llydan.\nWrth wylio un afalans llydan yn llithro ymaith yn union wrth draed dau ffigwr bach ym mhen arall y grib ac ofni'r gwaethaf am funud hir, daeth geiriau o 'Princess' Tennyson o'r newydd i'm cof: to walk With Death and Morning on the Silver Horns.\nRoedd hi'n ôl yn y bwthyn yn Nhraeth Coch, yn ei ffrog gingham fioled a gwyn newydd, y ffrog a'r gwddw isel a'r belt llydan metalig o gwmpas y wasg a'r fflowns yn y sgert yn dod dros y pengliniau.\nTrôdd pawb ar eu sodlau a cherdded i fyny'r llwybr llydan dan rowlio'r casgenni.\nyn fwy bygythiol nag arfer am ei fod yn sefyll mor llonydd a'r golau egwan yn sgleinio mor oeraidd ar fetel ei ysgwyddau llydan.\nEr enghraifft, y mae'r afon Conwy mor llydan lle y mae'n mynd i'r môr fel y bu rhaid adeiladau pontydd drudfawr i fynd o'r naill lan i'r llall.


BBC - Bitesize TGAU Drama - Tasg Un: Perfformiad ymarferol wedi'i ddyfeisio : Adolygu, Tudalen 11\nYn dy waith drama ymarferol a'r adroddiad am y perfformiad wedi'i ddyfeisio bydd angen i ti ddangos amrywiaeth o strategaethau archwilio er mwyn dangos dy fod ti wedi llawn archwilio'r cymeriad, golygfa, arddull neu ysgogiad rwyt ti wedi bod yn gweithio arno.\nBydd y Darn Adolygu hwn yn diffinio'r wyth strategaeth archwilio y dylet eu deall.\nCeir enghraifft fideo o bob un strategaeth archwilio ar bob tudalen o'r Darn Adolygu hwn.\n1. Creu delwedd lonydd\nByddai'r strategaeth archwilio hon yn effeithiol pe byddet yn defnyddio Brecht, Theatr mewn Addysg neu Artaud fel dy arddull ddewisedig.\nDyma rai ffyrdd o greu delwedd lonydd:\nmae un unigolyn yn actio fel cerflunydd ac yn creu delweddau trwy osod unigolion yn y grŵp mewn perthynas â'i gilydd er mwyn creu delwedd lonydd.\ngall grŵp greu delwedd fesul un, er mwyn dangos sefyllfa grŵp mawr, ee ar ôl damwain car.\ngellir stopio darn o ddigwyddiad ar adeg benodol, er mwyn rhoi cyfle i'r gynulleidfa werthfawrogi'r hyn sy'n digwydd.Pam delwedd lonydd? Beth mae hyn yn ei ychwanegu at ddrama?\nYn union fel ffotograff, gellir archwilio delwedd lonydd yn fanwl, a gall y gynulleidfa nodi iaith y corff, mynegiant yr wyneb neu brocsemics er mwyn rhoi cliwiau ynghylch y sefyllfa neu'r bobl o fewn y sefyllfa ar yr adeg hynny.\n2. Tracio meddyliau\nMae tracio meddyliau [Meddyliau yn y pen neu Dracio Meddyliau: Dyma ymarferiad sy'n caniatáu i'r gynulleidfa glywed meddyliau mewnol cymeriad neu rôl yn cael eu dweud yn uchel. Yn aml, mae'n cael ei ddefnyddio ar y cyd â fferru-ffrâm a delwedd lonydd lle gofynnir i'r perfformiwr ddweud beth mae'n ei feddwl ar yr un.] yn helpu rhoi gwybod am gymeriad i gynulleidfa. Rwyt yn ei weld ar waith pan:\nfydd cymeriad yn siarad yn uchel am ei f/meddyliau mewnol ar adeg benodol yn y ddrama.\nfydd cymeriad yn siarad am ei f/meddyliau mewnol yn ystod fferru ffrâm [Fferru ffrâm: Wrth actio rhan yn fyrfyfyr gelwir ar y perfformwyr i rewi ym mha bynnag ystum y maent ar y pryd. Dyna'r effaith a geir wrth bwyso'r botwm 'oedi' ar chwaraewr DVD. Achosir dryswch pan ddefnyddir y term 'delwedd lonydd' neu 'dablo' sy'n dechnegau a ddefnyddir yn fwriadol i greu darlun gosod neu 'rewi delwedd'.] /delwedd lonydd.Pam tracio meddyliau? Beth mae hyn yn ei ychwanegu at ddrama?\nWeithiau mewn bywyd bob dydd fe fydden yn hoffi gwybod beth mae rhywun yn ei feddwl ar adegau pwysig. Rydyn yn wirioneddol am wybod sut mae pobl wedi cael eu heffeithio gan sefyllfa. Pan fyddwn yn gwybod mwy am yr hyn maen nhw'n ei deimlo, rydyn yn eu deall yn well. Mewn drama hefyd, pan fyddwn yn gwybod mwy am yr hyn mae cymeriad yn ei feddwl neu'n ei deimlo, mae'r ddrama yn dyfnhau a'r gynulleidfa yn dod yn fwy o ran o'r perfformiad.\nAdrodd yw'r hyn rwyt yn ei wneud pan rwyt yn rhoi sylwebaeth lafar ar yr hyn sy'n digwydd yn ystod drama. Mae'n dechneg ddefnyddiol pan rwyt am roi gwybodaeth i'r gynulleidfa am yr hyn sy'n digwydd.\nPam defnyddio adrodd? Beth mae hyn yn ei ychwanegu at ddrama?\nGall adrodd wneud drama yn fwy dealladwy neu arddangos arddull benodol mewn nifer o ffyrdd: gall actor ddweud y sylwebaeth dros yr hyn sy'n digwydd yn y ddrama.\nGall cymeriad ddweud yn blaen beth mae ef/hi yn feddwl mae'r gynulleidfa angen ei wybod am y cymeriadau neu'r sefyllfa y mae ef/hi yn rhan ohoni - gelwir hyn yn hunan-adrodd\nGall actor ddim ond dweud wrth aelodau'r gynulleidfa yr hyn maen nhw angen ei wybod rhwng golygfeydd.\nGall cymeriad ddarllen neu ysgrifennu dyddiadur neu lythyr sy'n rhoi gwybod i'r gynulleidfa beth sy'n bwysig iddyn nhw wybod am yr hyn sy'n digwydd neu sy'n mynd i ddigwydd.4. Chwarae rôl\nByddai'r strategaeth archwilio hon yn effeithiol os byddet ti wedi dewis defnyddio Stanislavski fel arddull.\nChwarae rôl yw'r hyn a wnei pan rwyt ti'n cymryd arnat bod yn rhywun arall ac yn defnyddio dy ddychmyg i siarad, meddwl a hyd yn oed teimlo fel y cymeriad hwnnw.\nPam defnyddio chwarae rôl? Beth mae hyn yn ei ychwanegu at ddrama?\nOs na fyddi di'n cymryd arnat bod yn rhywun arall tra'n actio mewn drama, yna dim ond 'ti' fydd y gynulleidfa yn ei weld ac nid y cymeriad rwyt ti'n ceisio ei bortreadu. Dim ond 'ti' fyddan nhw'n weld yn y sefyllfaoedd sy'n cael eu disgrifio. Os byddi'n gwneud y chwarae rôl yn realistig a chredadwy, yna fe fydd y gynulleidfa yn fwy tebygol o uniaethu (anghofio eu bod nhw'n gwylio drama, a theimlo'n rhan o'r digwydd yn bersonol).\nByddai'r strategaeth archwilio hon yn effeithiol pe byddet yn defnyddio Brecht, Theatr mewn Addysg neu Stanislavski fel dy arddull ddewisedig.\nTrawsdorri yw'r hyn a wnei ar ôl i ti greu cyfres o olygfeydd neu ddilyniannau, ac rwyt yn eu hail-drefnu i greu drama sy'n mynd ymlaen ac yn ôl mewn amser.\nPam defnyddio trawsdorri? Beth mae hyn yn ei ychwanegu at ddrama?\nWeithiau gall drama sy'n cychwyn ac yn parhau mewn modd llinol fod yn rhy hawdd ei rhagweld, sy'n ei gwneud yn ddiflas ei gwylio. Trwy drawsdorri gallwn ddangos y cyfnod pan digwyddodd rhywbeth pwysig yn y gorffennol (defnyddio ôl-fflach), neu gallwn symud y ddrama ymlaen mewn amser (gan ddefnyddio blaen-fflach). Trwy wneud hyn, gellir torri ar y digwydd er mwyn cynyddu'r tyndra neu'r naratif.\n6. Cadair boeth\nMae cadair boeth yn ffordd o ddatblygu (neu ddyfnhau) cymeriad. Os wyt yn y gadair boeth, rwyt yn ateb cwestiynau gan eraill yn y grŵp tra'r wyt ti 'yn y rôl'.\nPam defnyddio cadair boeth? Beth mae hyn yn ei ychwanegu at ddrama?\nBydd y cymeriadau yn ymddangos yn fwy realistig os byddi di'n teimlo dy fod ti'n eu hadnabod nhw'n wirioneddol. Mae'n haws bod yn ddigymell ac yn gredadwy os wyt wedi archwilio cymeriad yn dy ddrama yn ofalus yn ystod y broses gadair boeth [Cadair Boeth: Techneg a ddefnyddir i gael dealltwriaeth ddyfnach o gymeriad neu rôl. Mae'r unigolyn yn eistedd mewn cadair a'i dynodir yn 'gadair boeth'. Mae gweddill y grŵp yn gofyn cwestiynau perthnasol i'r person hwnnw am eu meddyliau, eu barn, eu gweithredoedd a'u hamgylchiadau. Mae'r person yn y 'gadair boeth' yn ateb y cwestiynau yn y rôl neu yn y ffordd y maent yn meddwl y byddai'r cymeriad maent yn ei chwarae yn ateb.] .\n7. Theatr fforwm\nByddai'r strategaeth archwilio hon yn effeithiol os wyt wedi dewis defnyddio Theatr mewn Addysg fel arddull.\nMae theatr fforwm [Theatr Fforwm: Ffordd o weithio a ddatblygwyd gan Augusto Boal. Mae'r cyfranogwyr yn eistedd neu'n sefyll mewn cylch mawr i weld byrfyfyr sydd gan amlaf yn cael ei ddechrau gan ddau ohonynt. Bydd y byrfyfyr yn seiliedig ar sefyllfa neu set o amgylchiadau a roddir iddynt gan y grŵp. Ar unrhyw adeg gall y perfformwyr stopio actio a gofyn i weddill y grŵp, sy'n eistedd mewn cylch o'u cwmpas (Y Fforwm), am gymorth neu gyngor ynglŷn â beth i'w wneud neu i'w ddweud nesaf. Gallant wedyn barhau i fyrfyfyrio neu gall y fforwm atal yr actorion os ydynt yn credu bod yr hyn sy'n digwydd yn amhriodol neu y dylai'r ddrama fynd i gyfeiriad gwahanol. Gallant naill ai gynnig cyngor, penderfynu cymryd drosodd oddi wrth un o'r perfformwyr neu ymuno â hwy drwy gymryd rôl arall.] yn dechneg y gallet ti ddefnyddio tra'n actio sefyllfa. Anogir y grŵp sy'n gwylio i atal y digwydd pan maen nhw'n credu bod angen hynny, er mwyn awgrymu digwydd gwahanol. Ar adegau eraill, gall yr actorion eu hunain stopio pethau a gofyn am gymorth. Weithiau gall rhywun arall gamu i mewn a chymryd rôl - neu hyd yn oed gyflwyno un newydd.\nPam defnyddio theatr fforwm? Beth mae hyn yn ei ychwanegu at ddrama?\nWeithiau mae'n anodd, wrth ddyfeisio drama, i ddychmygu beth fyddai cymeriad yn ei wneud neu ei ddweud ar adeg benodol. Os byddi'n atal y ddrama a thithau yn dy rôl, a gofyn am help gan dy grŵp, bydd rhywun yn sicr o roi syniad da i ti o'r hyn y dylet ti ei wneud neu ei ddweud nesaf. Efallai y byddan nhw'n cynnig cymryd drosodd y rôl ac arbrofi gyda'u syniad nhw - neu hyd yn oed ymuno â'r olygfa fel cymeriad arall yn gyfangwbl, er mwyn mynd â phethau i gyfeiriad newydd.\n8. Nodi'r funud\nByddai'r strategaeth archwilio hon yn effeithiol pe byddet yn defnyddio Brecht, Theatr mewn Addysg fel dy arddull ddewisedig.\nMae nodi'r funud yn gallu digwydd pan fo golygfa wedi cael ei chreu, a bod y grŵp yn penderfynu ei bod yn funud arwyddocaol yn y ddrama, a'u bod nhw am ddangos hyn mewn rhyw ffordd.\nPam nodi'r funud? Beth mae hyn yn ei ychwanegu at ddrama?\nAr adegau, mae pethau'n digwydd yn gyflym iawn mewn golygfa - ac eto, rydyn yn gwybod fod y munudau hyn yn gallu newid cyfeiriad drama yn llwyr. Dyma pryd mae angen rhywbeth i bwysleisio'r funud.\nGallen ni ddefnyddio sbotolau er mwyn 'amlygu' y funud yn llythrennol.\nGallen ni fewnosod trac-meddwl.\nGallen ni arafu amser, neu ddefnyddio delwedd lonydd/fferru ffrâm.\nGallen ni ddefnyddio adrodd gan actor arall, neu hunan-adrodd, er mwyn tynnu sylw'r gynulleidfa at y funud hon.


24 o Anturiaethau Treftadaeth 'Epig'\nRydych yma: Hafan › Hwyl › Anturiaethau Hanesyddol › 24 o Anturiaethau Treftadaeth 'Epig'\nDewiswch o blith y 24 o anturiaethau treftadaeth 'Epig' hyn i’w mwynhau ledled Cymru yn ystod Blwyddyn Antur Croeso Cymru 2016...\n1. Gweld het, chwip a siaced Indiana Jones\n….yn ogystal ag aur Inca, penglogau grisial a mymi Eifftaidd, yn ystod arddangosfa Trysorau: Anturiaethau Archaeolegol yn Amgueddfa Genedlaethol Cymru — yn agored tan 30 Hydref.\n2. Syllu ar y sêr ymysg adfeilion Abaty cadwedig gorau Cymru\nYmunwch â digwyddiad syllu ar y sêr arbennig Abaty Tyndyrn ar 22 Ebrill i weld cawod meteorau Lyrid yn lleoliad ysblennydd o un o adfeilion enwocaf Cymru.\n3. Arogli powdwr gwn ffres brwydr Rhyfel Cartref\nSir Forgannwg, Mai 1648. Mae Afon Elái yn goch â gwaed y milwyr wrth i 11,000 o ddynion wrthdaro mewn brwydr waedlyd. Camwch yn ôl mewn hanes at y ddrama yn ail-gread Amgueddfa Werin Cymru Sain Ffagan, 28 a 29 Mai.\n4. Darganfod darluniau swynol Quentin Blake\n…yn Amgueddfa Genedlaethol Caerdydd, gydag arddangosiad am ddim sy'n cwmpasu darluniau o glasuron Roald Dahl yn ogystal â’i lyfr ei hun, Clown. Bydd yr arddangosfa’n cael ei chynnal rhwng 16 Gorffennaf a 20 Tachwedd.\n5. Mynd yn agos at greadur mytholegol ffyrnig\nMae'n mesur pedwar metr o hyd a dau fetr o led, mae ganddo groen du a choch fel ymlusgiaid, ffroenau tanllyd llawn mwg, a chrafanc yn estyn am allan i ddal pobl sy'n mynd heibio. Dewch i weld y Ddraig yng Nghastell Caerffili tan 1 Gorffennaf.\n6. Archwilio beth sy'n digwydd y tu ôl i’r llenni mewn Llyfrgell Genedlaethol\nDewch am gipolwg gyda thaith wedi ei thywys am ddim o gwmpas y Llyfrgell Genedlaethol, bob dydd Llun am 11am a dydd Mercher am 2.15pm.\n7. Dysgu sut oedd Cymru’n toi’r byd ar un adeg\n...drwy bori mewn llyfr! Yn fwy penodol Llechi Cymru: Archaeoleg a Hanes y Comisiwn Brenhinol, sy'n dangos 'ffordd o fyw' byd llechi trigolion Eryri ar un cyfnod. Mae’r adolygwyr yn sicr yn canu clodydd y gyfrol.\n8. Seiclo i Gastell Coch\nSeiclwch y llwybr hardd at y ffug-gastell hwn o oes Fictoria! Mae campwaith William Burges, Castell Coch, ar lwybr lefel uchel Taith Taf o Dongwynlais i Nantgarw.\n9. Dysgu sgiliau goroesi 2,000 o flynyddoedd oed\nDilynwch esiampl y Rhufeiniaid drwy ddysgu pethau sylfaenol fel cynnau tanau, gwneud cuddfannau a defnyddio dril bwa yn Amgueddfa Lleng Rufeinig Cymru. Rhybudd: rhaid i chi fod yn hoff o fwd!\n10. Bod yn ddarn gwyddbwyll ar fwrdd gwyddbwyll maint pobl\nEwch draw i Gastell Caernarfon i chwarae 'Gêm y Coronau', bwrdd gwyddbwyll maint pobl sy'n esbonio gwreiddiau tywysogion Cymru, o groes Elisedd hyd heddiw.\n11. Mynd ar helfa drysor gydag archaeolegydd go iawn\n... Sef yr archeolegydd a'r anturiaethwr o fri yn Amgueddfa Lleng Rufeinig Cymru, Idaho Evans. Ymunwch ag ef ar yr helfa ac fe allech chi ennill gwobrau, hefyd!\n12. Cymryd golwg unigryw ar Gymru — o'r awyr\nPrydain o'r Awyr: Cymru yw casgliad teithiol y Comisiwn Brenhinol o ffotograffau hanesyddol hynaf a mwyaf diddorol ein cenedl. Ewch i’w weld wrth iddo deithio i nifer o safleoedd Cadw eleni.\n13. Creu eich castell Lego eich hun\nAdeiladwch eich replicas eich hun o gestyll gyda thros 3,000 o friciau Lego yng ngweithdai 'Creu gyda Cadw’, sy'n cael eu cynnal dros wyliau'r Pasg yng Nghastell Caerffili a Chastell Caernarfon.\n14. Gwisgwch eich dillad gorau\nGwisgwch yn smart ar Ŵyl y Banc Sulgwyn cyn ymweld â Sain Ffagan Amgueddfa Werin Cymru, a galwch heibio eich hoff adeiladau i weld os oes rhywun gartref. Y lle delfrydol i gael eich gweld yn eich dillad gorau dros benwythnos Gŵyl y Banc!\n15. Cyfarfod ‘Una’ — injan stêm 111 mlwydd oed\nYn gwbl weithredol ac yn cael ei thanio'n rheolaidd, mae hi’n olygfa ysblennydd, yn teithio'n falch yn lifrai sgleiniog coch y Midland Railway. Dewch i’w chyfarfod fel rhan o antur i Amgueddfa Lechi Cymru.\n16. Blasu teisennau cri cartref mewn caffi gyda golygfa\n... Yng Nghaffi Pendinas y Llyfrgell Genedlaethol — gyda golygfa drawiadol dros Fae Ceredigion.\n17. Cael picnic mewn Safle Treftadaeth y Byd\nBiwmares, Conwy, Caernarfon a Harlech — dyma gestyll sy’n rhan o Safle Treftadaeth y Byd UNESCO. Bachwch flanced ac ewch am bicnic yn yr ‘enghreifftiau gorau’ o bensaernïaeth filwrol diwedd y 13eg ganrif a dechrau'r 14eg ganrif yn Ewrop.\n18. Dathlu cyfraniad unigryw Roald Dahl\nEwch i ganol Caerdydd ar gyfer dathliad ‘Dinas yr Annisgwyl’ ym mis Medi 2016 — cyfres o berfformiadau stryd yn dathlu pob peth yn gysylltiedig â Dahl drwy berfformiadau theatrig a chelfyddydol.\n19. Teithio 300 troedfedd dan ddaear\nDewch i weld sut beth oedd bywyd i filoedd o ddynion oedd yn gweithio ar ffas lo Big Pit Amgueddfa Lofaol Cymru, ac ewch ar daith i’r dyfnderoedd islaw drwy siafft y pwll.\n20. Darganfod palod a hanes Oes yr Haearn ar Ynys Sgomer\nYn enwog am ei phalod ac adar y môr eraill sy'n nythu yno, mae Sgomer hefyd yn gartref i rai o'r aneddiadau cytiau cadwedig gorau yn unrhyw le ym Mhrydain. Dewch draw i weld.\n21. Dychmygu eich stori antur eich hunan\n…yn Hafan, y lle i deuluoedd a phlant yn y Llyfrgell Genedlaethol.\n22. Gwylio cartŵn clasurol o Gymru\nGwyliwch ffilm a chartŵn clasurol o Gymru i blant yn y Drwm yn Archif Genedlaethol Sgrin a Sain Cymru.\n23. Dringo at fryngaer Oes Haearn\n...a gweld gwaith cloddio dros 2,000 o flynyddoedd oed yn ystod ymweliad â Bryngaer Pen Dinas, Bae Ceredigion.\n24. Cysgu mewn castell\n…Yn Hwylnos Ganoloesol Castell Caerffili, 11-14 Mai 2016. Bydd y digwyddiad eclectig hwn yn cynnwys adrodd straeon gyda’r nos, helfeydd trysor a llwybrau.\nY Ddraig Gymreig ar daith


Profi, Olrhain, Diogelu (olrhain cysylltiadau ar gyfer coronafeirws (COVID-19)): 1 i 14 Mehefin 2020 | LLYW.CYMRU\nProfi, Olrhain, Diogelu (olrhain cysylltiadau ar gyfer coronafeirws (COVID-19)): 1 i 14 Mehefin 2020\nDiweddariad gwybodaeth reoli ar olrhain cysylltiadau a ddarparwyd fel rhan o'r strategaeth Profi, Olrhain, Diogelu yng Nghymru, ar gyfer 1 i 14 Mehefin 2020.\n1 i 14 Mehefin 2020\nData ar gyfer 1 i 14 Mehefin\nYng Nghymru, yn ystod y cyfnod rhwng 1 a 14 Mehefin, cyfeiriwyd 1,309 o achosion positif at dimau olrhain cysylltiadau lleol a rhanbarthol. Arweiniodd hyn at adnabod 1,752 o gysylltiadau i'w holrhain. Cysylltwyd â 1,553 o'r rhain yn llwyddiannus a'u cynghori.\nMae'r data yn seiliedig ar wybodaeth reoli a adroddwyd gan dimau olrhain cysylltiadau lleol a rhanbarthol yn ystod pythefnos gyntaf olrhain cysylltiadau COVID-19 yng Nghymru. Nid yw'r wybodaeth reoli wedi'i dilysu ac ni chynhaliwyd gwiriadau ansawdd data pellach fel sy'n cael eu cynnal ar gyfer ystadegau swyddogol. Bydd y system gymorth ddigidol genedlaethol newydd yn cael ei defnyddio yn sail i'r dull o adrodd yn y dyfodol, unwaith y bydd y system wedi ymsefydlu a’r data wedi’u dilysu.


Ko Da Herbs yn darparu technoleg proffesiynol eang yn canolbwyntio ar Capsiwlau Myceliwm Cordyceps cynhyrchu, cyflenwi a datblygu. Mae ein profiad mewn dylunio a chynhyrchu yn ein galluogi i gynnig cynnyrch ar gyfer unrhyw application.Also gallwn addasu unrhyw cynllun safonol presennol i ddarparu ar gyfer eich anghenion. Rydym yn gwmni uwch-dechnoleg yn y maes hwn sy'n gallu dylunio, cynhyrchu cyfres o products.We o ansawdd uchel wedi cael eu sefydlu cysylltiadau cydweithredol sefydlog a dibynadwy gyda chwsmeriaid ledled y byd. Croeso i ymuno â'r cydweithrediad eang ac yn ffafriol gyda ni nawr!\nEnw Cynnyrch:Capsiwl Myceliwm Cordyceps\nCynhyrchir y cynnyrch hwn gan wneuthurwr gyda thrwydded GMP a 3 ardystiad ISO.Trwy gyfanswm rheoli ansawdd a'r labordy dwbl ardystiedig yn rhyngwladol,caiff y cynnyrch ei fonitro a'i brofi'n drylwyr yn ystod y gweithgynhyrchu.Mae Koda yn darparu capsiwl myceliwm Cordyceps premiwm i chi gryfhau system imiwnedd a hybu ynni.\nCyfeiriad Defnydd:Cymerwch 2 capsiwl cyn pryd bwyd,2-3 gwaith y dydd.\nNid yw'r cynnyrch hwn wedi'i wneud o sinensis Cordyceps naturiol.\n999999999 http://schema.org/InStock USD 2020-12-31 https://www.herbalmedicine.com.tw/cy/cordyceps-mycelium-capsules.html\nCapsiwlau Myceliwm Cordyceps cynhyrchu ac yn Capsiwlau Myceliwm Cordyceps cyflenwr dosbarthwr ffatri hefyd yn cyfanwerthwr - dros 78,862 brynwyr o gwmpas y byd ar herbalmedicine.com.tw


Oceania (terminoleg) - Wicipedia\nMae'r erthygl Oceania (terminoleg) yn rhoi trosolwg o'r termau a ddefnyddir i ddynodi rhanbarthau daearyddol, gwleidyddol, diwylliannol ac economaidd gwahanol yng nghyfandir Oceania. Mae Oceania yn aml yn cael ei chymysgu â thermau arall am ranbarthau yn y Cefnfor Tawel. Defnyddir y term Awstralasia i gyfeirio at Awstralia, Seland Newydd, Gini Newydd, a nifer o'r ynysoedd llai sydd yn yr ardal, y rhan fwyaf ohonynt yn nwyrain Indonesia. Mae'r term yn cynnwys prif ynysoedd Oceania, ond nid yw'n cynnwys yr ynysoedd a chylchynysoedd bychain yn y Cefnfor Tawel. Mae "Awstralasia" yn aml yn cael ei ddefnyddio yn y Gymraeg i ddisgrifio Oceania, gan nad yw "Oceania" yn ymddangos fel gair Cymraeg. Mae "Ynysoedd y De" i'w gweld ar draws y we fel term Cymraeg am Oceania, ond gan nad yw hyn wedi'i sefydlu fel gair safonol, defnyddir "Oceania" trwy'r erthygl hon.\n1.1.3 Awstralia a Seland Newydd\n1.1.7 Ynysoedd y Cefnfor Tawel\nPrif erthygl: Oceania\nCyfandir lleiaf yn nhermau arwynebedd a'r lleiaf ond un yn nhermau poblogaeth, yn dilyn yr Antarctig, yw Oceania. Mae ei statws fel cyfandir yn ddadleuol, ond mae yn sicr yn rhanbarth daearyddol, ac yn aml daearwleidyddol, yn y Cefnfor Tawel. Mae ddifiniadau ei thiroedd union yn amrywio.\nAwstralasia[golygu | golygu cod y dudalen]\nPrif erthygl: Awstralasia\nMae Awstralasia fel arfer yn cyfeirio at Awstralia, Seland Newydd, ac ynysoedd cyfagos yn y Cefnfor Tawel (yn enwedig Gini Newydd). Weithiau defnyddir y term (yn anghywir) i ddynodi Awstralia a Seland Newydd yn unig.\nPrif erthygl: Awstralia (cyfandir)\nMae rhai yn ystyried Awstralia fel cyfandir y Cefnfor Tawel. Mae hyn yn cynnwys tir mawr Awstralia, Tasmania, Gini Newydd, a'r ynysoedd rhyngol. Cânt yr eangdiroedd yma eu gwahanu gan Gulfor Torres (rhwng Awstralia a Gini Newydd) a Chulfor Bass (rhwng ehangdir Awstralia a Thasmania). Cânt yr ynysoedd yma eu grwpio gan eu bod yn yr un ardal o safbwyntiau biolegol a daearegol. Yn ôl daearyddiaeth ddynol, ni chynwysir Seland Newydd yng nghyfandir Awstralia (ond caiff ei chynnwys yn Awsralasia).\nGweler hefyd: Cysylltiadau Awstralia-Seland Newydd.\nCânt Awstralia a Seland Newydd eu grwpio gyda'i gilydd yn aml, gan eu bod yn gwledydd sydd yn rhannu hanes, diwylliant, gwleidyddiaeth a demograffeg tebyg (ar un adeg roedd Seland Newydd bron wedi dod yn un o daleithiau Awstralia). Mae'r ddwy wlad hefyd gyda chysylltiadau economaidd a masnachu cryf iawn. Mae'r term hwn yn un manylach nag Awstralasia wrth gyfeirio at y ddwy wlad hyn yn unig, gan fod Awstralasia hefyd yn cynnwys Gini Newydd ac ynysoedd cyfagos eraill.\nMelanesia[golygu | golygu cod y dudalen]\nPrif erthygl: Melanesia\nMicronesia[golygu | golygu cod y dudalen]\nPrif erthygl: Micronesia\nPolynesia[golygu | golygu cod y dudalen]\nPrif erthygl: Polynesia\nYnysoedd y Cefnfor Tawel[golygu | golygu cod y dudalen]\nPrif erthygl: Ynysoedd y Cefnfor Tawel\nCyfandir, uwchgyfandir, isgyfandir, microgyfandir, ac ysgafell cyfandirol\nRhanbarth ac isranbarth\nWedi dod o "https://cy.wikipedia.org/w/index.php?title=Oceania_(terminoleg)&oldid=1687341"\nNewidiwyd y dudalen hon ddiwethaf ar 27 Mawrth 2015, am 05:51.


Ffordd newydd yn nodi pennod newydd | LLYW.CYMRU\nFfordd newydd yn nodi pennod newydd\nMae gwaith wedi dechrau ar ffordd newydd ym Mro Morgannwg a fydd yn cyflawni tri nod allweddol.\nMae Llywodraeth Cymru yn buddsoddi £15.5 miliwn yn Ffordd Fynediad y Gogledd a fydd yn rhan hanfodol o'r rhwydwaith priffyrdd sy'n arwain at Ardaloedd Menter Sain Tathan a Maes Awyr Caerdydd.\nYn ogystal â darparu mynediad angenrheidiol i'r parc busnes, mae'r dyluniad wedi cynnwys gwaith amddiffyn amgylcheddol i helpu i warchod pentrefi Llan-maes a Threbefered rhag llifogydd.\nWedi'i hadeliadu gan Alun Griffiths Contractors Ltd, bydd y Ffordd Fynediad yn 2km o ddarn newydd a fydd yn cysylltu ag Eglwys Brewis Road a'r B4265. Fe'i datblygwyd i ddenu traffig o Sain Tathan ac Eglwys Brewis Road i greu gwell amgylchedd lleol a llwybr mwy diogel i'r ysgol i blant.\nWrth dorri'r dywarchen i nodi dechrau'r gwaith, dywedodd yr Ysgrifennydd Trafnidiaeth, Ken Skates:\n"Mae mynediad di-rwystr i'r Parc Busnes Awyrofod yn hanfodol i'w alluogi i gystadlu ar lwyfan byd-eang ac i sicrhau'r manteision economaidd gorau posibl sy'n deillio o hynny.\n"Mae Ffordd Fynediad y Gogledd yn rhoi mynediad sy'n addas i'r diben i briffyrdd ar gyfer cerbydau o bob maint, gan gynnwys cerbydau logisteg. Bydd y ffordd newydd yn gallu ymdopi â thwf yn y dyfodol ac mae'n ateb yr anghenion a nodir yng Nghynllun Datblygu Lleol yr ardal.\n"Mae'r prosiect unigol hwn yn cyflawni tair rôl bwysig, ac rwy'n falch bod Llywodraeth Cymru wedi gallu buddsoddi ynddo".\nDywedodd Alun Smith, Cyfarwyddwr Alun Griffiths (Contractors) Ltd:\n"Rydym wrth ein bodd bod ein cynnig i helpu Llywodraeth Cymru wedi bod yn llwyddiannus a'n bod wedi gallu gwella'r seilwaith o amgylch ardal Sain Tathan. Bydd hynny'n sicrhau y caiff y Parc Busnes Awyrofod ei ddatblygu i'w llawn botensial. Mae tîm y prosiect yn gwbl ymrwymedig i gyflawni'r cynllun o fewn yr amserlen a'r gyllideb, er ei fod wedi gorfod ymdrin ag ambell her ar hyd y daith. Ein prif nod yw cyflawni'r prosiect yn ddiogel gan darfu cyn lleied â phosibl ar drigolion lleol a theithwyr".\nDywedodd y Cyng. John Thomas, Arweinydd Cyngor Bro Morgannwg:\n“Mae datblygiadau economaidd y Fro yn mynd o nerth i nerth ac mae’r prosiect hwn yn un enghraifft o lawer a fydd yn sicrhau ffyniant yn yr ardal dros y blynyddoedd nesaf. Bydd cysylltiadau trafnidiaeth yn allweddol i lwyddiant y parc busnes a’r ardal fenter ehangach yn gyffredinol. Bydd y cynllun hwn hefyd yn sicrhau manteision i drigolion lleol drwy dawelu traffig yn y pentrefi cyfagos a sicrhau bod plant yn gallu cerdded yn ddiogel i’r ysgolion. Rwyf wrth fy modd bod y gwaith paratoi wedi dod i ben a bod y gwaith adeiladu yn awr yn gallu dechrau.”\nDechreuwyd gwaith pellach ym mis Ionawr gan osod llain o uwchbridd, ynghyd â ffensiau a gwaith archwilio archeolegol. Darganfuwyd rhai mân bethau hanesyddol yn yr archwiliad, ond dim byd arwyddocaol a fyddai'n oedi'r gwaith adeiladu. Rhagwelir y bydd y prosiect yn dod i ben yn hydref 2019.


Proffwydoliaethau Sydd Wedi Dod yn Wir ac Sy’n Cael eu Cyflawni Heddiw\nYn gynharach, fe gyfeiriwyd at y chwedl a oedd yn sôn am sut cafodd Croesus ei gamarwain gan yr oracl yn Delphi a sut achosodd hynny iddo gael ei drechu gan frenin Persia. Mae’r Beibl, ar y llaw arall, yn cynnwys proffwydoliaeth ryfeddol am frenin Persia sy’n cael ei gwireddu i’r manylyn lleiaf.\nTua 200 mlynedd ymlaen llaw—ymhell cyn i’r brenin gael ei eni—gwnaeth y proffwyd Hebreig Eseia sôn am y brenin Cyrus wrth ei enw gan ddisgrifio sut y byddai’n gorchfygu’r ddinas fawr Babilon.\nEseia 44:24, 27, 28: “Dyma mae’r ARGLWYDD yn ei ddweud, . . . ‘fi ydy’r un ddwedodd wrth y môr, “Bydd sych!” ac wrth yr afonydd, “Dw i’n mynd i’ch sychu chi!” A fi hefyd sy’n dweud wrth Cyrus, “Fy mugail wyt ti.” Bydd e’n gwneud beth dw i eisiau! Bydd yn dweud wrth Jerwsalem, “Cei dy adeiladu eto,” ac wrth y Deml: “Cei dy ail-sefydlu.”’”\nYn ôl yr hanesydd Groegaidd Herodotus, gwnaeth byddin Cyrus ailgyfeirio dyfroedd Afon Ewffrates, a oedd yn llifo drwy ddinas Babilon. Gwnaeth strategaeth Cyrus alluogi ei fyddin i fynd i mewn i’r ddinas ar hyd gwely’r afon. Ar ôl gorchfygu’r ddinas, rhyddhaodd Cyrus yr Iddewon a oedd wedi bod yn gaethion ym Mabilon a chaniatáu iddyn nhw ddychwelyd i Jerwsalem ac ailadeiladu’r ddinas, a oedd wedi cael ei dinistrio 70 mlynedd ynghynt.\nEseia 45:1: “Dyma mae’r ARGLWYDD yn ei ddweud wrth Cyrus, yr un mae wedi’i eneinio; yr un mae wedi gafael yn ei law, iddo sathru gwledydd o’i flaen a diarfogi brenhinoedd, yr un mae wedi agor drysau iddo heb adael unrhyw giât ar gau.”\nAeth y Persiaid i mewn i’r ddinas drwy’r drysau pres anferth ym muriau’r ddinas a oedd wedi eu gadael ar agor yn ddifeddwl. Petai’r Babiloniaid wedi bod yn ymwybodol o gynlluniau Cyrus, gallen nhw fod wedi cau pob un o’r giatiau a oedd yn agor i’r afon. Ond fel yr oedd hi, doedd dim modd iddyn nhw allu amddiffyn y ddinas.\nDim ond un broffwydoliaeth ydy hon ymhlith dwsinau sydd ar gael yn y Beibl a ddaeth yn wir mewn ffordd fanwl gywir. * Yn wahanol i ymdrechion pobl i ragweld y dyfodol, sy’n aml yn cael eu priodoli i’w gau dduwiau, mae proffwydoliaethau’r Beibl yn dod o’r Un sy’n dweud: “Dw i’n dweud o’r dechrau beth fydd yn digwydd ar y diwedd, ac yn dangos ymlaen llaw bethau sydd heb ddigwydd eto.”—Eseia 46:10.\nDim ond y gwir Dduw Jehofa sy’n gallu dweud hynny amdano’i hun. Yn ôl pob tebyg, mae’r enw hwnnw’n golygu “Mae Ef yn Peri i Fod.” Mae’n cyfeirio at ei allu i wybod ac i siapio digwyddiadau’r dyfodol mewn ffordd sy’n unol â’i ewyllys. Mae’n ein helpu ni i fod yn gwbl sicr y bydd Duw yn gwireddu popeth y mae wedi ei addo.\nPROFFWYDOLIAETHAU SY’N CAEL EU CYFLAWNI HEDDIW\nA fyddech chi’n hoffi gwybod beth mae proffwydoliaethau’r Beibl yn ei ddweud am ein dyddiau ni? Ryw 2,000 o flynyddoedd yn ôl, rhagfynegodd y Beibl y byddai “adegau ofnadwy o anodd” yn dod yn ystod y “cyfnod olaf.” Ond cyfnod olaf beth? Nid y ddaear na’r ddynoliaeth, ond dyddiau olaf gorthrymder a dioddefaint sydd wedi bod yn fwrn ar ddynolryw am filoedd o flynyddoedd. Gadewch inni roi ein sylw i ychydig o’r proffwydoliaethau hynny sy’n ymwneud â’r “cyfnod olaf.”\n2 Timotheus 3:1-5: “Yn y cyfnod olaf hwn . . . bydd pobl yn byw i’w plesio nhw eu hunain, ac yn byw er mwyn gwneud arian. Byddan nhw’n hunanbwysig ac yn dirmygu pobl eraill, yn sarhaus, yn anufudd i’w rhieni, yn anniolchgar ac yn annuwiol. Yn ddiserch, yn amharod i faddau, yn hel clecs maleisus, yn gwbl afreolus ac anwaraidd, ac yn casáu daioni. Yn bradychu eraill, yn poeni dim am neb, ac yn llawn ohonyn nhw’u hunain. Pobl yn caru pleser yn lle caru Duw. Mae nhw’n gallu ymddangos yn dduwiol, ond maen nhw’n gwrthod y nerth sy’n gwneud pobl yn dduwiol go iawn.”\nOni fyddech chi’n cytuno bod ymddygiad o’r fath yn dod yn fwy cyffredin heddiw? Ydych chi wedi sylwi ein bod ni wedi ein hamgylchynu gan bobl sydd mewn cariad â nhw eu hunain, sy’n ariangar, ac sydd wedi eu hysgogi gan falchder? Ydych chi wedi sylwi hefyd fod pobl yn fwy parod i fynnu pethau ond yn llai parod i gytuno ag eraill? Mae’n siŵr eich bod chi wedi sylwi bod llawer o blant yn anufudd i’w rhieni a bod pobl yn gyffredinol yn caru pleser yn fwy na charu Duw. Ac mae’r pethau hyn yn mynd o ddrwg i waeth.\nMathew 24:6, 7: “Bydd rhyfeloedd a sôn am ryfeloedd yn agos ac ymhell. . . . Bydd gwledydd a llywodraethau yn rhyfela yn erbyn ei gilydd.”\nMae rhai wedi amcangyfrif bod llawer dros 100 miliwn o bobl wedi marw mewn rhyfeloedd a gwrthdaro milwrol ers 1914, rhif sy’n fwy na phoblogaeth gyfan llawer o wledydd. Dychmygwch y dagrau, y galar, a’r dioddef sydd y tu ôl i’r ffigwr ofnadwy hwnnw. A ydy’r cenhedloedd wedi dysgu o’u camgymeriadau ac wedi rhoi terfyn ar ryfel?\nMathew 24:7: “Bydd newyn mewn gwahanol leoedd.”\nMae Rhaglen Fwyd y Byd yn dweud: “Mewn byd lle rydyn ni’n cynhyrchu digon o fwyd ar gyfer pawb, mae 815 miliwn o bobl—un o bob naw—yn dal yn mynd i’w gwelyau ar stumog wag bob nos. Mae mwy o bobl—un o bob tri—yn dioddef rhyw fath o ddiffyg maeth.” Credir bod tua thair miliwn o blant yn marw oherwydd diffyg bwyd bob blwyddyn.\nLuc 21:11: “Bydd daeargrynfeydd mawr.”\nBob blwyddyn, mae rhyw 50,000 o ddaeargrynfeydd yn ddigon cryf fel eu bod nhw’n gallu cael eu teimlo gan fodau dynol. Mae tua 100 ohonyn nhw yn achosi difrod sylweddol i adeiladau, ac mae un daeargryn mawr iawn yn digwydd bob blwyddyn bron. Yn ôl un amcangyfrif, gwnaeth 471,000 o bobl farw oherwydd daeargrynfeydd rhwng 1975 a 2000.\nMathew 24:14: “A bydd y newyddion da am deyrnasiad Duw yn cael ei gyhoeddi drwy’r byd i gyd. Bydd pob gwlad yn ei glywed, a dim ond wedyn fydd y diwedd yn dod.”\nMae Tystion Jehofa, sydd dros wyth miliwn o ran nifer, wedi bod yn pregethu ac yn tystiolaethu am newyddion da Teyrnas Dduw drwy’r byd a hynny mewn tua 240 o wledydd. Maen nhw’n cyhoeddi’r newyddion da mewn dinasoedd anferth a phentrefi anghysbell, mewn jynglau, ac ar ben y mynyddoedd. Pan fydd y gwaith hwn wedi ei gwblhau i’r raddfa y mae Duw eisiau, mae’r broffwydoliaeth yn rhagfynegi: “Fydd y diwedd yn dod.” Beth fydd hynny’n ei olygu? Bydd yn golygu diwedd ar reolaeth ddynol a dechrau ar reolaeth Teyrnas Dduw. Pa addewidion a fydd yn cael eu gwireddu o dan Deyrnas Dduw? Darllenwch ymlaen i ddarganfod yr ateb.\n^ Par. 8 Gweler yr erthygl “Tyst Tawedog i Broffwydo Cywir.”


Cyllidebau iechyd meddwl personnol i’w cyflwyno ar draws Lloegr - Metal Health Wales\nCyllidebau iechyd meddwl personnol i’w cyflwyno ar draws Lloegr\nBydd miloedd o bobl yn Lloegr yn cael y cyfle cyn hir i ddylunio eu gofal GIG eu hunain wrth i’r Gweinidog Gofal a Chymorth Norman Lamb gyhoeddi’r ffaith bod Cyllidebau Iechyd Personol yn mynd i gael eu cyflwyno heddiw ar draws Lloegr.\nMae Cyllidebau Iechyd Personol yn swm o arian sydd yn cael ei roi i rywun er mwyn eu helpu i ddylunio pecyn gofal a chymhorth gan glinigwyr a darparwyr gofal eraill. Mae hyn yn golygu bod mwy o reolaeth ganddynt dros natur y driniaeth sydd yn cael ei darparu yn hytrach na derbyn gofal sydd wedi ei ‘gynnig’ gan y GIG.\nLansiwyd y rhaglen cyllideb iechyd personol gan yr Adran Iechyd ym 2009 o dan y Llywodraeth Lafur ac mae’r Llywodraeth Glymblaid wedi parhau â’r rhaglen.\nComisiynwyd adolygiad annibynnol ar y cyd gyda rhaglen beilot gyda’r nod o ganfod a oedd cyllidebau iechyd personol yn sicrhau allbynnau iechyd a gofal gwell o gymharu â gwasanaethau confensiynol – ac os felly, y ffordd orau i weithredu’r cylldiebau iechyd peronsol.\nMae’r rhaglen wedi ei harbrofi mewn manylder mewn 20 safle yn Lloegr am y tair blynedd diwethaf a chyhoeddwyd adroddiad gwerthuso heddiw sydd yn canfod fod ansawdd bywyd y bobl a’u denfyddiodd hwy wedi gwella, gyda rhai hyd yn oed yn profi gostyngiad o ran y niferoedd o amser y maent wedi mynychu’r ysbyty. Roedd yr asesiad annibynnol o gyllidebau iechyd personol wedi canfod fod:\nAnsawdd bywyd pobl wedi gwella\nOs yw hanner y bobl sydd yn gymwys ar gyfer Gofal Iechyd parhaus yn manteisio ar y dewis o gyllideb, gallai hyn olygu arbedion ariannol o tua £90 miliwn.\nGostyngiad yn y niferoedd o droeon y mae’n rhaid i bobl fynychu yr ysbyty\nMae’n debyg fod y buddion yn fwy pwerus i’r rhai hynny sydd ag anghenion iechyd meddwl uchel. O ganlyniad, bydd cyllidebau iechyd personol yn cael eu targedu yn gyntaf at y bobl hynny sydd yn derbyn Gofal Parhaus GIG, tua 56,000 o bobl, ac eraill y mae clinigwyr yn teimlo y byddent yn elwa o’r hyblygrwydd ychwanegol a’r rheolaeth sydd yn cael eu cynnig gan gyllidebau iechyd personol.\nBydd Llywodraeth y DU yn buddsoddi £1.5 miliwn er mwyn cyflwyno cyllidebau iechyd meddwl personol ar draws Lloegr.\nDywedodd y Gweinidog Gofal a Chymorth Norman Lamb: “Mae dadansoddiad annibynnol wedi dangos nawr fod cyllidebau iechyd personol yn medru rhoi pobl yn ôl mewn rheolaeth o’u gofal a gwneud gwahaniaeth sylweddol i ansawdd eu bywydau, Mae’n ysbrydoledig i glywed straeon dynol am y llwyddiant sydd wedi dod i ran pobl yn sgil y cyllidebau yma.”\nDywedodd Bill Walden-Jones, Prif Weithredwr yr elusen iechyd meddwl Gymreig Hafal: “Er bod y rhaglen hon yn berthnasol i Loegr, rydym yn gobeithio y bydd Cymru yn talu sylw.\n“Mae Aelodau Hafal yn gwybod o brofiad bod unigolion sydd wedi eu hymrymuso i wneud penderfyniadau eu hunain am eu gofal a’u triniaeth yn meddu ar gyfle llawer gwell i gymryd rheolaeth o’u bywydau a chael yr hyn sydd angen arnynt o’r gwasanaethau. Mae cynnig cyllideb bersonol i bobl sydd ag afiechyd meddwl difrifol yn ffordd bwysig o gyflawni hyn.”\nEr mwyn darllen yr adroddiad ar gyllidebau personol, cliciwch yma – os gwelwch yn dda.


Syr Donald Walters - Ysgrifau coffa - Prifysgol Caerdydd\nMae'r Brifysgol wedi colli arweinydd rhagorol arall yn dilyn marwolaeth ddiweddar Syr Donald.\nRoeddwn i'n ffodus fy mod i, yn ystod fy ngwasanaeth eithriadol o hir fel aelod o'r Cyngor, wedi treulio cryn dipyn o amser dan Gadeiryddiaeth Donald, neu ochr yn ochr ag ef fel aelod o'r Cyngor. Mae ei ymrwymiad i'r Brifysgol yn sylweddol oherwydd nid oedd yr un pwyllgor yn y Cyngor nad oedd Syr Donald wedi bod yn gadeirydd arno ar ryw adeg yn ystod ei gyfnod yn y swydd. Gweithiodd yn ddiwyd i sicrhau penodiad Syr Brian Smith fel Is-Ganghellor, sef y penodiad mwyaf ffodus a phriodol, ac i roi hwb i uchelgeisiau academaidd y Brifysgol. Roedd hyn yn ychwanegu at lwyddiannau Syr Aubrey Trotman-Dickenson a chwaraeodd ran bwysig yn y broses o weddnewid sefyllfa ariannol y sefydliad unedig newydd.\nMae Donald yn fwyaf adnabyddus, ac yn cael ei barchu fwyaf, am fod yn Gadeirydd y Comisiwn Gweithredol a wnaeth arwain at uno Coleg Prifysgol Cymru, Caerdydd, a Sefydliad Gwyddoniaeth a Thechnoleg Prifysgol Cymru ar ddiwedd y 1980au. Yna, cafodd ei benodi'n Gadeirydd y Cyngor – arhosodd yn y rôl hon am 10 mlynedd. Parhaodd yn aelod o'r Cyngor tan 2010. Cafodd ei ethol yn Is-Lywydd 1989-2004, a byddai wedi cwblhau ei dymor fel Dirprwy Ganghellor ar ddiwedd mis Gorffennaf eleni.\nRoedd Donald yn gyfreithiwr, ond aeth ei lwybr gyrfa ag ef i fyd cyllid corfforaethol. Gweithiodd yn agos gyda Syr Julian Hodge a oedd yn gymwynaswr hael i UWIST. Roedd yn Gyfarwyddwr Gweithredol ar Chartered Trust, yn Ddirprwy Gadeirydd Awdurdod Datblygu Cymru, Dirprwy Gadeirydd y Sefydliad Materion Cymreig, Cyfarwyddwr ac Is-Gadeirydd Opera Cenedlaethol Cymru, a Chadeirydd Ymddiriedolaeth GIG Llandochau.\nRoedd gan Donald enw da iawn, a llwyddodd felly i oroesi coelcerth y cwangos heb gael ei effeithio ryw lawer. Gweithiodd Syr Donald yn ddiwyd dros y Brifysgol, ac roedd yn hael â'i amser. Yn fwy diweddar, chwaraeodd rôl bwysig fel Ymddiriedolwr Undeb y Myfyrwyr, lle roedd ei arbenigedd a dealltwriaeth o faterion ariannol yn hynod werthfawr i swyddogion sabothol flwyddyn ar ôl blwyddyn.\nPenderfynodd yr Undeb i gydnabod ei gyfraniad i'w lwyddiannau drwy enwi'r Ystafell Fwrdd ar ei ôl.\nRoedd Donald yn driw i'w wraig Jean, ac rwy'n gwybod pa mor anodd oedd gweld salwch gwanychol Jean, yn enwedig pan fu'n rhaid iddi gael gofal. Roedd Donald a Jean yn hoff iawn o opera a cherddoriaeth gerddorfaol, ac roeddwn i a fy ngwraig, Sue, yn ddigon ffodus i dreulio amser yn eu cwmni yn aml yng nghynhyrchiadau Opera Cenedlaethol Cymru a chyngherddau yn Neuadd Dewi Sant.\nCafodd ei urddo'n farchog yn 1983, a bu'n gwasanaethu fel Uchel Siryf De Morgannwg yn 1987/88. Tan yn ddiweddar, roedd yn Glerc i Ddeon a Phennod Eglwys Gadeiriol Llandaf.\nYn wahanol i lawer o bobl eraill, nid oedd gan Donald unrhyw ddiddordeb mewn ymddeol yn gynnar. Bydd colled ar ei ôl.


Uncategorized | Y Papur Gwyrdd\nPosted on Awst 9, 2021 | Gadael sylw\nClawr 6ed Adroddiad yr IPCC ar Newid Hinsawdd\n– ‘Changing’ gan Alisa Singer / IPCC\nAm grynodeb o’r rhybuddion difrifol sydd i’w cael yn 6ed Adroddiad Panel Rhyngwladol y Cenhedloedd Unedig ar Newid Hinsawdd, a gyhoeddwyd heddiw, 9 Awst, 2021, ewch at: https://www.carbonbrief.org\nAm ymateb cryf o Gymru – gan Liz Saville-Roberts AS a Delyth Jewell ASCymru o Blaid Cymru – ewch at: https://www.plaid.cymru/ipcc_report\nTagiwyd Cenhedloedd Unedig, Cynhesu Byd-eang, newid hinsawdd\nPosted on Mai 25, 2021 | Gadael sylw\nMae Charlotte a minnau’n cofio pa mor falch oedd y ddau ohonom pan etholwyd Jimmy Carter yn Arlywydd yr Unol Daleithiau ym 1976.\nRydyn ni’n cofio, hefyd, pa mor siomedig oeddem wrth iddo suddo yn y polau piniwn a chael ei drechu gan y Gweriniaethwr asgell-dde Ronald Reagan ym 1980.\nBu dan y lach byth ers hynny. Bron yn ddi-gwestiwn, methiant fu Arlywyddiaeth Jimmy Carter i’w elynion a thristwch a siom hyd yn oed i’w gefnogwyr.\nOnd, ag yntau bellach yn 96 mlwydd oed, wedi oes o lafur o blaid heddwch, hawliau dynol a chyd-fyw gwaraidd, mae’r arweiniad roddodd yr Arlywydd Jimmy Carter i’w wlad a’i bobl yn y Tŷ Gwyn yn y 1970au, a fu’n cael ei ddilorni, bellach yn cael ei ail-asesu.\nRoedd wedi cyrraedd Washington fel chwa o awyr iach. Ar ddydd ei urddo’n Arlywydd yn Ionawr 1977, yn lle cuddio mewn car crand, swyddogol, mynnodd Jimmy Carter a Rosalynn, ei wraig, gerdded ynghanol yr Orymdaith Swyddogol. Ei nod, meddai, oedd, “i leihau statws imperialaidd yr arlywydd a’i deulu.”\nYr Arlywydd Joe a Jill Biden yn ymweld a’r Arlywydd Jimmy\na Rosalynn Carter yn eu cartref yn Plains Georgia\nar Ebrill 29, 2021. LLUN: Y TY GWYN.\nYn annisgwyl, er ei fod o gefn gwlad talaith ddeheuol Georgia – lle bu’n Llywodraethwr – roedd Jimmy Carter yn ymgyrchydd o blaid hawliau pobl dduon. Ac yn grefyddol, roedd yn Southern Baptist ond un fyddai’n gadael yr enwad pwerus hwnnw yn y pendraw am nad oeddynt yn cydnabod cydraddoldeb merched na chadw crefydd a’r gwladwriaeth ar wahan.\nRoedd yn Arlywydd gwahanol iawn. Yn arloesol mewn nifer o ffyrdd, yn onest, yn ddidwyll, yn ymroddedig, torrodd Carter gwys unigryw fel pennaeth mwya’ pwerus y byd.\nYnghanol Argyfwng Olew 1979, apeliodd ar bobl America i droi at fywydau symlach, llai barus-o-faterol. Pwysleisiodd yr angen i leihau llosgi olew tramor a chreu economi mwy hunangynhaliol. Fel symbol o’i apêl, gosododd 32 o baneli haul i gynhyrchu trydan ar do’r Tŷ Gwyn.\nWedi trasiedi rhyfel Fietnam, mynnodd gadw lluoedd America rhag trais trwy ei Arlywyddiaeth. Serch hynny, cafodd wyth o filwyr eu lladd mewn damwain yn yr ymdrech aflwyddiannus i ryddhau 52 o wystlon diplomyddol Americanaidd yn Iran ym 1979.\nGan bwysleisio’r angen i wledydd fyw mewn heddwch, llwyddodd i gael Menachin Begin, Anwar Sadat a Yasser Arafat i ysgwyd llaw Heddwch rhwng Llywodraeth Israel newydd a phobl Palestina ym 1978.\nEr gwrthwynebiad cryf, llwyddodd i ennill cefnogaeth Senedd America i roi Camlas Panama i feddiant pobl Panama – fel mater o degwch, meddai, gan gymydog pwerus i un tlawd.\nBu’n gweithredu i amddiffyn yr amgylchedd: fe oedd yr arweinydd rhyngwladol cyntaf i nodi bygythiad newid hinsawdd gan gomisiynu adroddiad i astudio’r angen am ‘ddatblygiad cynaliadwy’; ehangodd y system parciau cenedlaethol; trefnodd warchod dros 200 miliwn acer o dir yn Alaska; creodd gronfa enfawr i lanhau safleoedd gwastraff gwenwynig; ac aeth ati i reoli mentrau glo brig.\nYr Arlywydd Cartref, yn ddiffuant,\nyn ymroddedig, yn gyfaill\nda i ddynoliaeth a’r byd\nBeirniadodd y ‘special interests’ corfforaethol/gwleidyddol oedd yn meddiannu prosesau llywodraethol Washington. Rhybuddiodd fod grym cynyddol y penaethiaid cyfalafol yn peryglu democratiaeth a chymunedau.\nCreodd filiynau o swyddi trwy ei bolisïau economaidd, ond daeth chwyddiant a diweithdra pellach. Cafodd ei feio’n arbennig am hyn.\nEi fethiant oedd peidio â sicrhau ei fod yn cadw cefnogaeth yr etholwyr. Erbyn y diwedd, roedd poblogrwydd cychwynnol yr Arlywydd Carter wedi plymio’n is na’r un Arlywydd o’i flaen.\nRoedd arweiniad Jimmy Carter yn dân ar groen eithafwyr asgell-dde cynyddol ddylanwadol Plaid Weriniaethol America. Wedi i Ronald Reagan ei guro o fwyafrif mawr ym 1980, cafodd y paneli haul eu tynnu i lawr o’r Tŷ Gwyn a’u taflu i warws.\nByth ers hynny, y neges am Arlywyddiaeth un-tymor Jimmy Carter oedd ei fod wedi bod yn fethiant.\nOnd, mae’r rhod yn troi. Ag yntau’n 96 – a Rosalynn yn 93 – mae ’na gryn ail-asesu ar gerdded. Wedi’r holl feirniadu, mae diffuantrwydd arweinyddiaeth Jimmy Carter, ei ymwybyddiaeth o ddwyster problemau America a’r byd, a’r budd a ddaeth o’i bolisïau a’i weithredodd yn cael eu cydnabod a’u canmol.\nYn gynt y mis hwn, lansiwyd ffilm am ei Arlywyddiaeth, sef ‘Carterland’, yng Ngŵyl Ffilm Atlanta. Ar drothwy’r Ŵyl , aeth yr Arlywydd Joe Biden a’i wraig Jill i ymweld â Jimmy a Rosalynn yn eu cartref yn Plains, ger Atlanta.\nRoedd hynny’n addas iawn: ym 1976, y Seneddwr Democrataidd cyntaf i gefnogi bwriad Jimmy Carter i sefyll am yr Arlywyddiaeth oedd y Seneddwr ifanc Joe Biden. Mae Biden yn cydnabod ymdrech Jimmy Carter i adfer economi America yn y 1970au wrth iddo fe ei hun wthio ymlaen gyda’i Becyn Hybu Economaidd ar hyn o bryd.\n‘Carterland’, y ffilm newydd am fywyd a gwaith yr Arlywydd\nJimmy Carter gan y brodyr Jim Pattiz a Will Pattiz a gyflwynwyd\nyng Ngwyl Ffilm Atlanta ym mis Ebrill.\nYn sicr, yn fwy na’r un Arlywydd arall, mae Jimmy Carter wedi parhau a thyfu yng ngolwg pobl ledled y byd ers iddo golli’r uchaf swydd. Bellach, gwelir ehangder ei ddeallusrwydd, dyfnder ei ewyllys da, a gweledigaeth ei bolisiau a’i baratoadau ar gyfer y dyfodol pan yn Arlywydd.\nMae’r rhestr o’i gyfraniad ers 1981 yn faith: o Ganolfan Carter yn Atlanta bu’n cyd-weithio dros heddwch byd-eang fel aelod o grŵp yr ‘Henaduriaid’ gyda chyn-arweinwyr rhyngwladol eraill fel Nelson Mandela, Desmond Tutu a Mary Robinson; enillodd Wobr Heddwch Nobel yn 2002; bu’n ceisio dwyn cymod yn Israel/Palestina (gan gyhoeddi llyfr, Peace: Not Apartheid ar y pwnc yn 2007); bu’n torchi llewys i helpu codi tai i dlodion America trwy fudiad Habitat for Humanity; bu’n brysur yn ysgrifennu 32 o lyfrau; bu’n Athro Ysgol Sul, hefyd, er wedi torri â’r ffwndamentalwyr.\nAc efallai’r gwir yw y collodd y mudiad amgylcheddol ddegau o flynyddoedd o weithredu i ffrwyno gynhesu byd-eang, oherwydd i Ronald Reagan a’r corfforaethau egni guro Jimmy Carter ym 1980. Byddai’r Arlywydd Carter wedi deall perygl newis hinsawdd pebai wedi cael y pedair blynedd ychwanegol.\nOnd, bu ymlacio iddo hefyd – gan gynnwys wrth bysgota yn Afon Teifi ac wrth fwynhau croeso a Noson Lawen yn y Talbot, Tregaron. Ond stori arall yw honno!\nTagiwyd Jimmy Carter, US President\nPosted on Chwefror 3, 2021 | Gadael sylw\nY cyfiawnhad mwyaf dwl gan ymgyrch y Brecsitwyr ‘Prydeinig’ wrth iddynt ein llusgo o’r Undeb Ewropeaidd oedd eu bod yn ‘adennill rheolaeth’ i’r Deyrnas Gyfunol.\nRoedd yr honiad yn wirion, wrth gwrs. Rydym yn cael ein bygwth yn gynyddol gan rymoedd naturiol nad ydynt o dan ‘reolaeth’ unrhyw wlad unigol – gwledydd anferth fel Tsieina, Rwsia a’r Unol Daleithiau neu rai cymharol bitw fel y DG.\nSerch hynny, mae’n wir fod ‘rogue states’ unigol yn gallu cyfrannu’n enbyd at gynyddu’r peryglon hynny. Mae’n bryder, felly, bod llawer o’r bobl oedd o blaid Brexit hefyd yn gwadu Cynhesu Byd-eang.\nEnghraifft drist o wlad felly yw Brasil. Ers i’r gwleidydd Trumpaidd Jair Bolsonaro ddod yn Arlywydd ar y wlad honno, mae wedi hyrwyddo dinistrïo ardaloedd anferth o goedwig yr Amazon.\nArlywydd Brasil – Jair Bolsonaro: yn hwyluso chwalu coed yr Amazon. Llun: Zeca Ribeiro, Wikicommons\nLlun gan y ffotograffydd byd-enwog Mark Edwards ar glawr Y Papur Gwyrdd, rhif 13. Tarw dur yn dinistrio coed yr Amazon.\nTrwy bolisïau Bolsonaro, gwanhawyd cyrff gwarchod yr amgylchedd. O ganlyniad, mae tannau’n cael eu cynnau’n fwriadol i ddinistrio’r coed, fel rhai anferth 2020. Mae amaethwyr yn dwyn tiroedd i godi gwartheg a phlannu soya. Mae cwmnïau mwyngloddi’n bwrw ’mlaen i ddyfnderoedd y coedwigoedd.\nDyw’r ffaith bod hyn yn bwydo Cynhesu Byd-eang yn golygu dim i Bolsonaro. Trwy lyncu carbon-deuocsid, mae coedwigoedd yr Amazon ymysg cynhalwyr pwysicaf ein tywydd planedol cymedrol a’n systemau naturiol sefydlog. Felly, mae eu chwalu, fel sy’n cael ei hwyluso gan Bolsonaro, yn peryglu dyfodol dynoliaeth ar y Ddaear.\nDyw’r ffaith fod yr Amazon yn gartref i gymunedau amrywiol o Bobl Gynhenid ddim yn broblem i Bolsonaro ’chwaith. Mae’r bobl hyn yn cael eu ’sgubo o’r ffordd – yn colli cynefinoedd a fu’n gartref iddynt ers canrifoedd lawer. Cafodd 18 ohonynt eu llofruddio yn y broses y flwyddyn ddiwethaf. Ac mae ehangiad Covid-19 yn yn eu lladd, hefyd – gyda Bolsonaro’n malio dim.\nOnd bellach, yn hynod briodol, mae cynrychiolwyr un o’r cymunedau brodorol hyn yn arwain ymgais cyfreithiol i ddod â Bolsonaro o flaen llys barn. Y nod yw ei ddwyn o flaen y Llys Troseddau Rhyngwladol yn yr Hâg i’w gyhuddo o ddinistrio’r amgylchedd gan hybu Cynhesu Byd-eang.\nY broblem yw nad yw hynny’n drosedd ar hyn o bryd. Ond mae ymgyrch ar gynnydd i gael gwledydd i gytuno ar hynny, dan yr enw ‘Ecocide’. Mae gwefan Y Papur Gwyrdd, a’n cylchgrawn papur cyn hynny, wedi bod yn tynnu sylw at yr ymgyrch o blaid nodi trosedd ‘Ecoladdiad’ ers sawl blwyddyn.\nY gwyddonydd Americanaidd, yr Athro Arthur W. Galston, fabwysiadodd y term hwnnw gyntaf yn y 1970au wrth arwain achos llys yn erbyn y defnydd o ‘Agent Orange’ gan luoedd yr Unol Daleithiau yn Fietnam. Roedd y cemegyn yn dinoethi coed o’u dail ac fe gyfeiriodd Galston at hyn fel ‘ecocide’. Yn y pendraw, ildiodd yr Arlywydd Richard Nixon i’r pwysau gan atal Agent Orange.\nYn benodol, bu’r Papur Gwyrdd yn esbonio sut roedd y gyfreithwraig Polly Higgins o’r Alban yn gwthio’r ymgyrch mewn modd hollol ysbrydoledig. Yn 2010, fe gyflwynodd hi bapur i’r Cenhedloedd Unedig yn annog codi Ecoladdiad – sef achosi dinistr amgylcheddol – fel y ‘5ed trosedd yn erbyn heddwch.’\nEi nod oedd gweld cyhuddiadau o Ecoladdiad yn cael eu dwyn yn erbyn nid llywodraethau a chorfforaethau, ond yn erbyn Gweinidogion a Phrif Weithredwyr yn bersonol. Digon i’w sobri!\nYsywaeth, bu farw Polly Higgins ynghanol ei gwaith mawr yn 2019. Ond mae ei syniad o wneud Ecoladdiad yn drosedd ryngwladol yn dal i ennill tir yn y cylchoedd cyfreithiol wrth i ddinistr amgylcheddol barhau.\nDa deall, felly, bod Gweinidog Tramor Gwlad Belg, Sophie Wilmès, wedi cyflwyno galwad i’r Llys Troseddau Rhyngwladol yn yr Hâg ym mis Rhagfyr 2020 i drafod gwneud ‘Ecoladdiad’ yn drosedd.\nAr ben hynny, gwych darllen bod cais wedi’i gyflwyno i’r Llys ar ran Brodorion Cynhenid yr Amazon eu hun, yn benodol gan bobl y Kayapo. Maen nhw’n galw ar y barnwyr i ystyried dwyn achos yn bersonol yn erbyn yr Arlywydd Bolsonaro, gan ei gyhuddo o achosi dinistr amgylcheddol dan yr enw ‘Ecoladdiad’.\nRydym yn dymuno’n dda iddynt. Mae’n ganolog o bwysig bod y weithred o ddifrodi’r amgylchedd, o ddinistrio cynefinoedd naturiol a dynol, o chwalu systemau hinsawdd yn cael ei chydnabod fel dim llai nag ymosodiad ar y Ddaear, yn ‘Ecoladdiad’ yn wir.\nA does dim amser i’w golli. Fel dywedodd William Bourdon, y cyfreithiwr o Baris sy’n cynrychioli pobl yr Amazon yn yr Hâg, “Mae’n fater o frys mawr … Rydym yn rhedeg yn erbyn y cloc o ystyried y chwalfa sydd yn yr Amazon.”\n*** Ffynonellau’n cynnwys: Guardian (23 Ionawr, 2021), Brussels Times (30 Rhagfyr, 2020), a’r Fordham Environmental Law Review (Cyfrol XXX). Hefyd, erthygl Dr Tara Smith, darlithydd yn y Gyfraith, ar wefan Prifysgol Bangor – yn wreiddiol ‘Are the Amazon fires a crime against humanity?’, The Conversation (17 Medi, 2019).\nTagiwyd Amazon, Brasil, Ecoladdiad, Jair Bolsonaro, Llys Troseddol Rhyngwladol yr Hag, Polly Higgins, Prifysgol Bangor, Tara Smith\nPosted on Hydref 28, 2020 | Gadael sylw\nFalch iawn wrth gael ein hysbrydoli gan ffilm newydd, obeithiol, Kiss the Ground ar Netflix.\nMae’n dangos sut mae modd ail-greu pridd maethlon sy’n cynnal systemau naturiol y Ddaear ac yn ffrwyno cynhesu byd eang.\nY broblem yw ein bod yn colli pridd iach ar garlam ledled y Ddaear trwy, yn arbennig, gor-ddefnydd o gemegau niweidiol ac o aredig (sori R.Williams Parry!).\nY canlyniad yw bod ffrwythlondeb y pridd yn lleihau, byd natur yn cilio, diffeithwch yn ymledu, a’r myrdd o ficrobau’r pridd sy’n sugno CO2 o’r awyr yn marw gan ryddhau’r CO2 i achosi mwy o gynhesu.\nFfermwyr a gwyddonwyr amaethyddol sy’n cyflwyno’r ffilm afaelgar hon (gyda’r actor Woody Harrelson yn lleisio). Eu nod yw dangos sut mae modd defnyddio dulliau naturiol – da byw a phlanhigion pwrpasol, er enghraifft – i adfer y pridd.\nMae Kiss the Ground yn cynnwys enghreifftiau trawiadol o lwyddiant y dulliau hyn o sawl gwlad, yn arbennig yr Unol Daleithiau (neges cyn-etholiad i Trump). Mae torchi llewys i adfer pridd, meddir, yn talu’n well ac yn gwneud i bawb deimlo’n well yn ogystal.\nFfilm ddifyr, addysgiadol, a phwysig iawn, i bawb ohonom – ac nid i ffermwyr yn unig. Ffliwc oedd i ni ddod ar ei thraws ar Netflix. Ond diolch amdani. Anogwn bawb i chwilio a gwylio.\nTagiwyd Amaethyddiaeth, ffermwyr, pridd\nPosted on Awst 3, 2020 | Gadael sylw\nMewn Vox Pops teledu adeg protestio mudiad XR / Gwrthryfel Difodiant y llynedd, ateb hyderus un gŵr ifanc i’r son am gynhesu byd-eang oedd, “Global warming? Hotter summers? Bring it on!”\nMae angen iddo fe, a phawb ohonom, ddeall peryglon y gwres cynyddol sy’n ein hwynebu.\nAr y dydd roedd y post hwn yn dechrau cael ei baratoi, roedd pobl y tywydd yn hyderus mai dyna fyddai un o’r diwrnodau poethaf ers i recordiau ddechrau yn y DG. Ac yn wir, erbyn canol bore – pob ffenestr a drws yn ein cartref yn Nhreforys ar agor led y pen, a son am fynd i nofio yn y môr.\nOnd, er y pleserau sy’n ein denu i’r traethau, mae gwyddonwyr yn rhybuddio’n daer mor fawr yw perygl cynhesu byd-eang. Eu neges syml yw bod Gorboethi yn gallu lladd, yn arbennig yr henoed a phobl ordew – ac fe ddylen ni gofio hyn, hyd yn oed ynghanol argyfwng Covid-19.\nDyma ddywed blog Uned Ymchwil Polisi Adnewyddiad ac Asesu Sefydliad Ymchwil Grantham: ‘Cyfeirir yn aml at gyfnodau Gorboeth fel ‘lladdwyr tawel.’ Efallai nad ydynt yn denu’r un sylw ag achosion brys eraill fel stormydd neu lifogydd, nac yn profi mor angheuol i boblogaeth â feirws pandemig.\n‘Serch hynny, maen nhw’n achosi llawer o farwolaethau cynnar ynghyd â salwch; achosodd cyfnod Gorboeth difrifol haf 2003, dros ddwy fil o farwolaethau ychwanegol yn y DG.’\nMae Uned Ymchwil Grantham yn dadlau –\nbod angen rhybuddion mwy cynnar am gyfnodau Gorboeth\nac y dylai rhybuddion gychwyn ar dymereddau îs na’r lefelau presennol sydd wedi’u hanelu at bobl holliach.\nMae’r WHO – Asiantaeth Iechyd y Byd – yn rhybuddio bod angen gweithredu ar frys. Mae’r perygl eisoes yn gwasgu arnom: ‘Yn 2003, bu farw 70,000 o bobl yn Ewrop o ganlyniad i ddigwyddiad [Gorboeth] Mehefin-Awst; yn 2010, gwelwyd 56,000 o farwolaethau ychwanegol yn ystod cyfnod Gorboeth 44 dydd yn Ffederasiwn Rwsia.’\nYn yr un modd, dywed yr Asiantaeth Amgylcheddol Ewropeaidd: ‘Mae hi bron yn sicr y bydd hyd, amlder a dwyster cyfnodau Gorboeth yn cynyddu yn y dyfodol.\n‘Bydd y cynnydd hwn yn arwain at gynnydd sylweddol mewn marwolaethau dros y degawdau nesaf, yn arbennig mewn grwpiau o bobl fregus, os na chymerir mesurau addasu.’\nOnd, ydy Rhif 10 Johnson / Cummings yn gwrando? Go brin. Nid llywodraeth i baratoi o flaen llaw ydy hon, ddim ar gyfer Brexit, ddim ar gyfer haint. A ddim ar gyfer tywydd poethach ’chwaith, mae’n ymddangos.\nCafodd y llywodraeth rybudd cryf yng nghanol 2019 gan Bwyllgor Newid Hinsawdd Senedd San Steffan. Yn ôl adroddiad y pwyllgor, does fawr o baratoi wedi bod i ddelio â pheryglon tymereddau uwch dros gyfnodau hirach: ‘Dyw cartrefi ddim wedi’u haddasu ar gyfer y tymereddau uwch cyfredol neu yn y dyfodol, mae ’na ddiffyg ymwybyddiaeth o’r risg i iechyd gan dymereddau uchel mewn adeiladau, ac mae ’na ddiffyg cynllunio addas o ran gofal iechyd a chymdeithas.’\nMae’r peryglon ddaw trwy Gynhesu Byd-eang mor ddifrifol â’r rhai sydd wedi dod gyda Covid-19. Yn wir, wrth edrych ar yr effaith ar y systemau planedol cyfan, mae’r peryglon yn fwy difrifol. Parhau i ddarllen →\nCyhoeddwyd yn Addysg Amgylcheddol, Newid Hinsawdd, Uncategorized\nTagiwyd amgylchedd, Asiantaeth Amgylcheddol Ewrop, brexit, Cynhesu Byd-eang, Global Warming, Gwyddoniaeth, Joe Biden, Johnson/Cummings, No10, San Steffan, Sefydliad Ymchwil Grantham, Toriaid, Trump, WHO


Cynllun Gwaith 2017-18 [PDF]\nCroeso i Gymru 2018\nFfurflen Gais [PDF]\nY Cydgynulliad 2012\nGwefan Rhyng-Ffydd Cymru\nCroeso Cynnes i Ffurflen Gais, Tocynnau Oedfa'r Eisteddfod ar wefan Cytûn.\nOedfa Eisteddfod Genedlaethol 2018 5ed Awst\nDyddiad cau archebion oedd y 30ain Mehefin, mae’r broses archebu yn awr ar gau.Os hoffech ddod i’r Oedfa a heb archebu tocyn yn barod cysylltwch a Peredur Owen Griffiths, peredur@cytun.cymru, i gael eich cynwys ar y rhestr aros.\nEleni mae'r Oedfa yn cael ei chynnal am 9 o'r gloch y bore yn y babell Lên, sef Stiwdio Weston yng Nghanolfan y Mileniwm, Bae Caerdydd.\nNi fydd yn bosib defnyddio Tocyn Diwrnod/Wythnos i fynychu'r Oedfa, mae'n rhaid cael tocyn arbennig.\nDoes dim ond nifer cyfyngedig o docynnau ar gael ac felly byddwn yn derbyn ceisiadau am docynnau ar y dull cyntaf i'r felin.\nGallwch archebu hyd at 2 docyn, a gofynnwn yn garedig i chi ddim ond archebu tocynnau os ydych yn bwriadu dod i'r Oedfa.\nOs ydych yn llwyddiannus ac yn cael tocynnau ond yn darganfod na ellwch ddod i'r Oedfa, gadewch i ni wybod oherwydd byddwn yn cadw rhestr wrth gefn o geisiadau aflwyddiannus ac yn dosbarthu unrhyw docynnau a ddaw yn ôl i'r nesaf ar y rhestr.\nMi fydd y tocynnau yn cael eu dosbarthu o adran docynnau yr Eisteddfod.\nNi fydd Cytun, yr Eisteddfod Genedlaethol na Chanolfan y Mileniwm yn defnyddio eich gwybodaeth am unrhyw reswm arall heblaw i gysylltu a chi am eich tocynnau. Mi fydd eich gwybodaeth bersonol yn cael ei gadw yn ddiogel


Celf a Ballet yn Ysgol Llanllyfni\nCartref > Y Cyngor > Newyddion > Datganiadau i'r wasg > Mawrth-2020 > Celf a Ballet yn Ysgol Llanllyfni\nRoedd disgyblion Ysgol Llanllyfni ymhlith criw dethol o ysgolion Cymru sydd wedi bod yn cydweithio gyda Ballet Cymru yn ddiweddar.\nCafwyd wythnos arbennig o gelf a ballet yn Ysgol Llanllyfni yn ddiweddar wrth i gynllun ‘Duets’ ymweld a’r ysgol.\nMae’r cynllun, sy’n cael ei redeg gan Ballet Cymru er mwyn ennyn diddordeb plant a phobl ifanc mewn dawns, ac yn benodol mewn ballet yn cynnig cyfleoedd i bobl ifanc o bob cefndir economaidd, cymdeithasol neu ddaearyddol feithrin ei talent.\nRoedd y disgyblion wedi mwynhau y profiad ac yn amlwg wedi elwa o’r profiad: “Mae Ballet Cymru wedi dod eto oherwydd roedd y plant yn gweithio’n arbennig o dda ac oeddent wedi gwirioni’n lan gyda Ysgol Llanllyfni.”\nMeddai Geraint Jones, Pennaeth Ysgol Llanllyfni: “Diolch yn fawr iawn i Ballet Cymru am ymweld a’r ysgol yn ddiweddar. Cafwyd wythnos hwyliog iawn yn creu celf a dysgu symudiadau ballet newydd a oedd yn brofiad gwerthfawr i’r disgyblion.\n“Roedd y gwaith celf a grëwyd yn werth i’w weld, a'r perfformiad a gafwyd yn Pontio, Bangor yn arbennig.\n“Dwi’n siŵr fod hyn wedi ysbrydoli’r plant ar gyfer y dyfodol.”\nYchwanegodd y Cynghorydd Cemlyn Williams, Aelod Cabinet Cyngor Gwynedd dros Addysg: “Braf iawn yw gweld cynllun fel hyn yn dod i Wynedd. Mae’n gyfle gwych i roi siawns i blant a phobl ifanc feithrin ei talentau, ble mae’n debyg na fuasent wedi cael y cyfle fel arall.\n“Gobeithio y gwnaiff hyn sbarduno sêr y dyfodol ym myd celf a dawns.”\nAriannir y cynllun gan Sefydliad Paul Hamlin a Chyngor Celfyddydau Cymru.\nAm fwy o wybodaeth am y rhaglen ‘Duets’, ewch i https://duetsdancewales.com/dawns-i-bawb-cymru/\nLLUN: Disgyblion Ysgol Llanllyfni gyda staff Ballet Cymru


Real Hyrwyddwyr Dur Darnia Offeryn\nIf you want to hack Real Steel Champions, eich bod yn y lle iawn. Morehacks tîm wedi datblygu offeryn newydd ar gyfer y gêm hon anhygoel. Mae'r robotiaid ymladd yn ôl yn y dilyniant Real Dur y Byd Robot Bocsio. Adeiladu eich pencampwr robot hun ac yn dominyddu'r arenâu. Is just one way to succeed in this game: adeiladu'r robot cryfaf! Mae'n anodd iawn i wneud hyn heb wario arian go iawn. Nawr eich bod wedi Real Hyrwyddwyr Dur Darnia Offeryn ac y gallwch forget about buying In-App purchases.\nIf you use our Real Hyrwyddwyr Dur Cheat Offeryn gallwch darnia y gêm yn hawdd iawn, mewn llai na dau funud. Byddwch yn gallu cael Aur Unlimited a darnau arian Unlimited. Gyda'n darnia gallwch chi ychwanegu at eich gêm unrhyw swm rydych am, unrhyw adeg rydych ei eisiau. Hefyd bydd ein offeryn yn rhoi'r pŵer i chi darnia Craidd Ynni. With Real Steel Champions Hack you can have Craidd Ynni Unlimited rhad ac am ddim.\nRydym yn gwneud darnia hwn hawdd iawn i'w defnyddio. Gallwch weld y cyfarwyddiadau isod. Mae dim ond pedwar cam syml sy'n rhaid i chi ei wneud i hack Real Steel Champions. Rydym hefyd yn gwneud yr offeryn hwn 100% ddiogel ac yn ddiogel i'w defnyddio. Y Mae systemau ddirprwy a Gwrth Ban yn cael eu rhoi ar waith yn awtomatig. Mae angen i chi actifadu'r Guard Gwarchod Sgript ar mwyn bod yn 100% sicrhau. Rydym yn gwarantu na fyddwch yn cael unrhyw broblemau gyda'r gêm os ydych yn activate hon system ddiogelwch. Gallwch lawrlwytho ein Real Hyrwyddwyr Dur Darnia Offeryn oddi wrth y botwm isod. Nid yw hyn yn ei gwneud yn ofynnol teclyn gosod. Lawrlwytho yn unig, run and hack Real Steel Champions. Mwynhewch!\nLawrlwytho Real Steel Hyrwyddwyr Darnia\nDewiswch eich llwyfan (Android / iOS) a chliciwch y botwm Canfod Dyfais\nActivate Diogelu Guard Sgript\nCliciwch y botwm Darnia Gêm ac aros ychydig eiliadau\nCraidd Ynni Unlimited\nFIFA 16 Keygen NO AROLWG CD-KEY Generator


Meithrinfeydd Dydd | Building Blocks Family Centre\nYn ein hadeilad, a gafodd ei ddylunio a’i adeiladu’n bwrpasol gyda phlant yn flaenllaw yn ein meddyliau, gallwn gynnig lleoedd helaeth, lliwgar, llawn hwyl lle mae’r holl gelfi a chyfleusterau yn gwbl hygyrch i’ch plentyn.\nMae ein cyfleusterau yn gallu cynnig amrywiaeth o amgylcheddau i’ch plentyn archwilio a chwarae’n ddiogel. Gydag ystafell bwrpasol ar gyfer babanod a phlant bach (0-2 oed) lle rydym yn cynnig gweithgareddau a fydd yn troi o amgylch patrymau bwydo a chysgu’r plant eu hunain fel y sefydlwyd gan rieni. Bydd y gweithgareddau’n cynnwys canu a siarad â phlant, llawer o gyswllt llygaid a chorfforol, defnydd o deganau babanod, matiau teimlo, chwarae dŵr, peintio, gweithgareddau synhwyraidd, archwilio ffabrigau gweadog a deunyddiau chwarae, llyfrau a gweithgareddau cerddoriaeth. Cynllunnir y rhain i hybu sgiliau eistedd, gan symud ymlaen i weithgareddau i annog fforio symudol.\nBydd newid cewynnau a gofal personol i blant yn cael eu gwneud yn ystod y dydd yn unol ag anghenion unigol eich plentyn.\nMae gennym hefyd ystafell bwrpasol ar gyfer plant 2 – 4 oed lle bydd plant yn cael eu hannog i gymryd rhan mewn amrywiaeth o weithgareddau a fydd yn hybu pob maes dysgu. Mae’r gweithgareddau’n seiliedig ar themâu ac yn anelu at fod yn heriol, ysgogol, cynyddu chwilfrydedd ac annibyniaeth y plant ac yn gysylltiedig â’r Cyfnod Sylfaen Blynyddoedd Cynnar. Mae’r gweithgareddau hyn yn cynnwys celf a chrefft, chwarae dŵr a thywod, adeiladu, chwarae rôl, llyfrau, rhifau cynnar ac ysgrifennu yn ogystal â sesiynau chwarae rhydd.\nEin nod yw darparu gwasanaeth gofal plant dwyieithog cyn belled ag y bo modd; fodd bynnag bydd eich plentyn yn cael ei siarad yn Saesneg o ddydd i ddydd. Bydd Resolfen Building Blocks yn dysgu ac ymarfer caneuon a rhifau Cymraeg gyda’r plant. Bydd rhai arddangosfeydd a llyfrau yn y Gymraeg.\nDechreuodd fy merch pan oedd hi’n 9 mis oed roedd hi’n ansefydlog ac roeddwn i’n teimlo’n euog am ei gadael ond erbyn iddi adael yn 23 mis oed, roedd hi’n ffarwelio a gyda’r nos yn gofyn am gael mynd i mewn ar y dyddiau nad oedd hi hyd yn oed i fod. hefyd.\nHoffwn ddiolch i’r holl staff am ofalu am fy merch a gofalu amdani, mae’r ganolfan fel teulu bach.\nMae’r staff bob amser yn gyfeillgar ac yn broffesiynol. Rwy’n hyderus bod fy mhlentyn yn cael gofal da a’i fod bob amser yn mwynhau ei amser wrth flociau adeiladu.\nRwy’n hoffi’r gweithwyr oherwydd maen nhw’n fy helpu.\nDyfyniadau Ein Plant\nRwy’n hoffi chwarae oherwydd mae gemau hwyliog i chwarae gyda nhw yma.\nSesiynau Cylch Chwarae\nYdych chi eisiau i’ch plentyn gymdeithasu a meithrin gwytnwch? Yna efallai mai sesiwn grŵp chwarae 2 awr yw’r hyn rydych chi’n edrych amdano.\nSut gallwn ni helpu eich plentyn\nMae dewis lle i’ch plentyn mor bwysig ac rydyn ni eisiau gwneud yn siŵr eich bod chi’n gwybod sut rydyn ni’n helpu’ch plentyn i dyfu a datblygu gyda ni yn BBCFC.\nY pethau sylfaenol y mae angen i chi eu gwybod am ein cyfleusterau meithrin.


Ein Canolfan Rithwir | Neuro Therapy Centre\nErs i'r ‘Lockdown’ ddechrau ym mis Mawrth 2020 rydym wedi creu Canolfan Rithwir i gynnal cefnogaeth i bobl â chyflyrau niwrolegol a'u Gofalwyr yn ystod y cyfnod anodd hwn.\ncymorth ffôn i gadw mewn cysylltiad rheolaidd â'n holl aelodau a'u Gofalwyr i ddarparu cyngor, eu cyfeirio at gymorth ychwanegol y gallai fod ei angen arnynt ar yr adeg hon ac i fod y glust wrando gyfeillgar honno.\ncymorth cwnsela ffôn i barhau â'n gwasanaethau cwnsela a werthfawrogir felly gan ein haelodau gan gynnwys ymdopi â phryder ac arwahanrwydd, profedigaeth, delio â dilyniant cyflwr a chyfrifoldeb gofalwr.\n12 sesiwn ymarfer corff byw yn cael eu cyflwyno bob wythnos gan ein ffisiotherapyddion cymwys a phrofiadol a'n hyfforddwr ffitrwydd.\nsesiynau ymarfer corff wedi'u recordio y gall pobl eu gwneud yn eu hamser eu hunain ar ein blogiau\nrydym wedi cynyddu ein cyfathrebiadau rheolaidd i roi'r wybodaeth ddiweddaraf i bobl, eu cefnogi a'u difyrru.\nrydym yn darparu digwyddiadau cymdeithasol rheolaidd trwy foreau coffi, sesiynau canu hir, nosweithiau cwis rhithwir a hyd yn oed ein gŵyl gerddoriaeth ein hunain i gynnal y gefnogaeth gymdeithasol a'r cyfeillgarwch y mae pobl yn elwa ohonynt yn y Ganolfan.\nsyniadau a gweithgareddau i bobl lenwi eu hamser ar ein blog fel awgrymiadau garddio, ryseitiau i roi cynnig arnynt, a llyfr pos y gellir ei lawrlwytho\nBydd y gweithgareddau hyn yn parhau am gryn amser oherwydd natur anrhagweladwy Covid-19. O'r adborth a gawsom rydym hefyd yn edrych ar ffyrdd o gadw'r buddion y mae pobl wedi'u hennill trwy'r gwasanaethau hyn yn y dyfodol, fel y gall y gwasanaethau hyn redeg ochr yn ochr â'n gweithgareddau yn y Ganolfan. Bydd hyn yn ein galluogi i allu cyrraedd mwy o bobl sydd angen ein cefnogaeth sy'n ei chael hi'n anodd ymweld â'r Ganolfan naill ai oherwydd materion trafnidiaeth, ymrwymiadau gwaith, neu'r rhai sy'n dymuno cael mynediad at gymorth mewn ffordd anghysbell yn unig.\nRydym yn ceisio barn ar ein gwasanaethau yn rheolaidd gan ein haelodau i weld a allwn wneud gwelliannau i'n gwasanaeth.\nAdborth ar ein Canolfan Rithwir\nIsod mae ychydig o'r adborth a gawsom gan ein haelodau:\n“Cariadus y cyswllt rhithwir â chi. Daliwch ati os gallwch chi, diolch.”\n”DIOLCH yn fawr i'r holl staff yn y Neuro Therapy Centre, Saltney am eich holl gefnogaeth a'ch help ar yr adeg anodd hon.”\n“Mae wedi ein helpu i sylweddoli bod rhywun bob amser yn cadw llygad amdanom.”\nYmateb dolenni ymarfer corff:\n“Gwych - dwi'n dilyn y rhain bob dydd!”\n“Diolch am yr Seated Exercise Class… 😁”\n"Mae hyn yn ysgogiad gwych i mi!”\n“Diolch gymaint am y fideos mae'n help mawr, rydyn ni'n colli mynd i'r ganolfan ond mae'r rhain yn helpu x”\n“Mae hyn yn fabulous diolch gymaint.”\nYmateb Cyswllt Ffôn\n“Newydd gael galwad ffôn gan Sam, dim ond iddi ddweud 'Hi' a gwirio fy mod i'n iawn. Roedd yn hyfryd cael y cyswllt hwnnw… Diolch yn fawr iawn! Wedi sirioli fy niwrnod.”\n“The phone calls help a lot to know that someone is there. Mae'n braf cadw'r cyswllt hwnnw ac mae'n helpu i ysgogi fy ngwraig (sydd ag MS).”\nYmateb Dosbarthiadau Ffitrwydd Byw\n“Roedd yn wych! Diolch Ellie, Sam & Kiran - mae'n werth ei wneud ac yn ysgogiad gwych!”\n“Roedd hynny'n wych Ellie, Sam & Kiran yn ffordd wych o'n helpu i deimlo cymhelliant a braf gweld wynebau cyfeillgar xx”\n"Dim ond eisiau dweud diolch am y sesiynau rhithwir hyn, gan ein cadw ni'n egnïol a gweld eich wynebau cyfeillgar.”\n“Diolch Santi, mwynheais y sesiwn focsio y bore yma. 🙏🍀”\n“Diolch Kiran a Sam - mwynheais eich gweld chi a'r dosbarth heddiw yn fawr, mae angen ymarfer corff ar fy nghorff - mae'n wahanol i arddio!”\n“Edrychaf ymlaen at eich gweld eto yn fuan ar Zoom a hyd yn oed yn fwy yn bersonol! Cadwch yn dda.”\n"Roeddwn i'n meddwl y byddwn i'n hwylio trwyddo, ond fel y dylwn i fod wedi disgwyl yn fwy realistig eich bod chi (ffisiotherapydd) wedi dod o hyd i gryn dipyn o fy nghyhyrau llai eu defnydd! ... Mae'n gweithio 'mae'n gweithio'n dda gyda Zoom ac mae ganddo'r fantais o dileu’r daith rownd 35 milltir. ”\n"Dim ond eisiau dweud diolch am sesiwn y bore yma Santi a Sam, fe wnaethoch chi ein gwthio'n galed ond ei fwynhau'n fawr x”\n“Yn cadw cwmni i mi - does gan rai pobl ddim cyswllt a chredaf fod y presenoldeb ar-lein yn anhygoel iddyn nhw.”\n#Workoutathome Ymateb Fideos Facebook\n“Diolch Santi, mwynheais y sesiwn focsio y bore yma.”\n“Mae dosbarth bocsio yn lefel dda hyd yn oed i mi!”\nYmateb i Ganu Fideos gan ein Ffisiotherapydd, Ellie:\n“Wel wel wel, mae hynny'n anhygoel, fe allech chi fynd yn bell gyda'r pibellau hynny mae gennych chi ferch !!! Ond dwi ddim yn mynd i ddweud hynny wrthych chi, oherwydd chi yw fy ffisio!! 👍😘 xx ”\n“Roedd hynny'n hyfryd Ellie mae gennych lais hyfryd! Cymerwch ofal a chadwch yn ddiogel gobeithio eich gweld chi eto yn fuan! xx”\n“Merch waw! - mae gennych chi gerddoriaeth blues yn eich gwaed! Ydych chi efallai wedi'ch enwi ar ôl fy hoff enaid chwaer mwy na bywyd, Ella Fitzgerald?? 😊👍 xx”\n“Rydw i wrth fy modd yn gwrando arnoch chi yn canu mae gennych chi lais hyfryd xx”\n“Llais fabulous Ellie. Diolch yn fawr iawn gwnaethon ni ei fwynhau yn fawr. Llawer o Gariad xxx”\nAdborth gan Wraig Dyn â Chyflwr Niwrolegol\n“Maen nhw yno i ni.”\n“Rwy'n gwybod bod unrhyw help neu ymarfer corff neu gefnogaeth ar gael os bydd ei angen arnom”\n“Diolch am eich holl gefnogaeth, rwy'n cael o leiaf un alwad yr wythnos”\nAdborth gan bartner dyn ag MS\n“Mae'n braf gwybod bod rhywun yno os oes angen help arnoch chi.”\n“Yn enwedig gyda gofalwyr, dim ond yr alwad ffôn honno sy'n gwneud y gwahaniaeth, yn wahaniaeth enfawr.”\n“Diolch yn fawr iawn.”\n“Mae bob amser wedi bod yn lle gofalgar iawn i ni, nid yw hynny wedi newid”\nAdborth gan ŵr menyw ag MS\n“Mae'r ganolfan wedi helpu'n aruthrol, pan gychwynnodd y cyfan 4-5 wythnos yn ôl, Roedd yn rhaid i mi gymryd amser i ffwrdd o'r gwaith i edrych ar ôl fy ngwraig a pharhau â'i therapïau, ond dim ond cymaint o ymarferion dwi'n eu nabod ond gyda'r ganolfan yn gwneud y cyrsiau ar-lein hyn, maen nhw'n adnabod yr aelodau yn dda iawn, pryd i esmwytho neu symud ymlaen, a chyda fy ngwraig, mae hi'n trawstio yn eu mwynhau, mae'n hwyl i gyd, ac mae wedi cymryd y pwysau oddi arna i. Mae'n well gan fy ngwraig wneud yr ymarferion gyda'ch staff.”\n"Mae hyd yn oed y pethau bach, er enghraifft canu Ellie, yn dod â gwên i'ch wyneb, mae pethau bach fel yna yn ffurfio'r ysbryd; Mae'n wych.”\n“Yn awyddus am ddosbarth lles wythnosol.”


Adolygiad Dawn Treader - Wicid\nHafan » newyddion a safbwyntiau » Adolygiad Dawn Treader\nBy Wicid_impoter - Ionawr 10 2011 3400\nNodyn Mae yna dipyn o ‘spoilers’ yn yr un yma yn anffodus. Mae gen i ffordd benodol iawn o adolygu’r ffilm yma yn fy mhwn. Yr unig ffordd o wneud hyn ydy drwy ddifetha’r diweddglo. Ac er bod y diwedd yn anghredadwy o amlwg, teimlaf fod rhaid i mi roi’r rhybudd yma i ti, fel nad wyf yn teimlo euogrwydd wrth i mi ddifetha.\nTeitl The Chronicles Of Narnia: The Voyage Of The Dawn Treader\nRhyddhau 9 Rhagfyr 2010\nAmser rhedeg 113 munud\nWhiw, dyna deitl hir iawn i deipio, ond roedd dau air yn ailadrodd ei hun yn fy mhen o gychwyn y ffilm. O diar. O diar. O diar.\nMae Narnia yn gyfres o lyfrau plant sydd yn cael ei garu gan filiynau o bobl dros y byd, mae’n cael ei alw’n glasur pob man ti’n mynd. Ond mae’r addasiadau ffilm yn wahanol.\nY peth llwyddodd y gyfres Harry Potter ei wneud oedd newid cyfres o lyfr arall sydd yn cael ei garu i mewn i saga ffilmiau sydd yn cael ei garu. Ble aeth pethau o’i le i’r clasur CS Lewis?\nPa un a’i os yw’r straeon efallai wedi dyddio tipyn i fedru llwyddo yn wirioneddol yn y byd ffilm heddiw (a dwi ddim yn credu fod hyn yn wir) neu yn syml fod pawb yn gyffredinol wedi symud ymlaen o straeon tylwyth teg fel genre (os fedri di alw fo’n hynny) mae’n fater arall am ddadl.\nEr hynny, dwi yn gwybod am ffaith mai dyma’r tro diwethaf i ni weld Peter, Susan, Edmund a Lucy ar ein sgrin, wrth i’r drioleg o fewn y saga Narnia ddod i ben, ond mae’n gwestiwn arall os mai dyma fydd diwedd Narnia.\nNid yw’n cymryd amser maith i bethau ddechrau yn Dawn Treader, un o’r ychydig bethau hoffais am y ffilm. Mae’n ymgyfnewid byr rhwng Edmund a Lucy, a chyflwyniad byr i Eustace, cefnder cythruddol (ond yn cael ei actio’n dda iawn) Edmund a Lucy.\nYna mae rhywbeth od yn digwydd gyda llun yn y llofft, ac rydym yn dychwelyd i Narnia, heb ddim esboniad pam eu bod wedi’u galw’n l. Yn y stori gyntaf, darganfuwyd Lucy y lle ar ddamwain. Yn yr ail, cawsant eu galw gan fod Narnia yn dioddef a dan ymosodiad.\nYn hwn, nid oes esboniad uniongyrchol, dim ond tybio fod Aslan wedi galw Edmund a Lucy i wneud tasg sydd angen i wneud gallem ni, ond nid yw hyn yn cael ei esbonio yn bendant.\nRydym yn dysgu yn raddol fod pŵer cymharol anhysbys yn dial difrod ar dir Narnia. Yn anochel mae’r Brenin Caspian, Edmund a Lucy yn cael eu hymddiried ynddynt i ddarganfod ffynhonnell y drygioni a’i stopio. Er mwyn gwneud hyn, mae’n rhaid dod o hyd i saith Arglwydd sydd wedi bod ar goll am gyfnod hir, ac yn benodol, dod o hyd i’w cleddyfau.\nMae’r cleddyfau yn dal rhyw fath o hud sydd yn gallu stopio’r drygioni, ond dim ond pan fydd y saith yn cael eu gosod gyda’i gilydd ar fwrdd Aslan (yn cyfeirio at Y Swper Olaf yn amlwg, dim ond un o nifer anhygoel o gyfeireb grefyddol yn y ffilm.)\nBeth oedd yn synnu fi am y ffilm (yn anffodus dwi ddim wedi darllen y llyfrau felly dwi’n selio hyn i gyd ar y ffilm) ydy fod dod o hyd i bob un o’r saith cleddyf yn llawer, llawer, llawer rhy hawdd i’n prif gymeriadau. Yn enwedig wrth gysidro fod hwn i fod yn ffilm antur, o ddarganfyddiad a neidio dros y rhwystron sydd yn cael eu gosod o’u blaenau.\nRoeddent yn hwylio dros y mr, yn anymwybodol o’r dasg wrth law a darganfod ynys ddylai, ond yn od sydd ddim, o dan reolaeth Narnia. Pan maent yn sefyll ar y tir, maent yn cael eu dal a’u cadw dan glo o dan berchnogaeth newydd yr ynys, ond mae pwy ydy’r perchnogion newydd yn cael ei guddio o hyd.\nDwi ddim yn gwybod os mai camgymeriad yn y sgript ffilm neu yn y llyfr ydy hyn. Yn eu cell, maent yn dod o hyd i un o’r Arglwyddi coll sydd yn dweud wrthynt beth sydd yn rhaid gwneud. Nid oes gen i broblem efo hyn, mae’n rhoi’r plot i ni ac yn gosod yr olygfa am y nawdeg munud nesaf.\nOnd o’r pwynt hwn ymlaen, mae’r Dawn Treader (os dwi heb esbonio hyn o’r blaen, enw’r llong mae Edmund a Lucy yn dod ar ei draws pan maen nhw’n mynd drwy’r llun yn eu llofft ydyw) yn hwylio mr mawreddog ( i fod) Narnia, ac yn dod ar draws pedwar ynys.\nMae’r rhain i gyd yn gyfleus iawn efo’r cleddyfau a’r Arglwyddi coll arnynt. Mae popeth yn llawer rhy gyfleus i mi. Mae’n rhaid bod rhyw fath o gyd-ddigwyddiad, oes, ond mae’n rhaid cael dipyn o anffawd ar hyd y ffordd hefyd, lle gallent fynd i ynys yn chwilio am gleddyf, dod ar draws anghenfil enfawr sydd yn bwyta dynion, brwydro a lladd dim ond i ddarganfod nad yw’r cleddyf yno.\nMae’n gwneud gwylio da gan ei fod yn ychwanegu ychydig o sgp i’r holl beth, yn hytrach nag dangos fod ein prif gymeriadau yn cael llawer o lwc anghredadwy. Myn uffar i, ar un pwynt, maent yn darganfod tri o’r cleddyfau ar yr un adeg!\nDwi’n sori, nid yw hyn yn ysbryd gwir ffilmiau antur. Dwi ddim yn meddwl, heblaw am y cleddyf diwethaf, nad oes unrhyw rwystr sydd yn rhaid gorchfygu er mwyn cael y cleddyf.\nYr adeg anoddaf maent yn ei gael ydy cyn yr uchafbwynt pan mae Caspian a Edmund yn cael ychydig o argyfwng personoliaeth ac yn dadlau pwy ddylai arwain yr hyrddio a chymryd rheolaeth o’r cleddyf fwyaf newydd maent wedi’i ddarganfod. Mae’n chwerthinllyd.\nYn l at adolygu. Fel sydd wedi bod yn amlwg ymysg pawb sydd wedi gwylio’r ffilmiau am y blynyddoedd diwethaf, mae’r pedwar actor sydd yn chwarae’r plant yn, gad i ni fod yn gwbl onest, yn ofnadwy. Efallai fod y ffilm wedi cael ei osod yn ystod yr Ail Ryfel Byd, ond nid olygai hyn fod pawb yn gorfod siarad mewn drn ymhongar, dosbarth uwch stereoptypical!\nMewn stori ddiddorol iawn, mae Lucy yn wynebu cymhleth personoliaeth wrth iddi ddymuno fod mor brydferth ’i chwaer sydd mewn pob gonestrwydd ddim mor brydferth hynna. Fe welais i o fel ymgais i gael i mewn i feddwl Lucy, gan ei bod yn glir mai hi ydy prif ffocws y ffilm hon. Ychydig o ddatblygiad cymeriad, os hoffech.\nMae hyn yn anhygoel o ddibwynt gan nad yw hi byth yn mynd yn l i Narnia eto, felly ni fyddwn byth yn gweld Lucy ar y sgrin fawr byth eto. Nid yw hyn i ddweud fod Lucy yn wael yn y ffilm hon, gan ei bod hi wedi gwneud yn union beth ofynnir ohoni i lefel eithaf gweddus. Dwi ddim yn cwyno arni hi, cwyno am y stori ydw i.\nFodd Bynnag, mae Edmund yn ofnadwy o wael. Fedra i ddim trafferthu edrych ei enw i fyny, yn syml gan nad yw byth am fod mewn ffilm arall byth eto, felly dwi ddim angen gwybod ei enw. Gweld, dwi’n arbed cof gwerthfawr i ti yn fan hyn. Mae ei lais dosbarth uwch ymhongar yn waeth nag un Lucy.\nMae digonedd o dyllau yn y plot (pam fod cleddyf Edmund wedi goleuo yn y frwydr olaf? Nid oedd yn un o’r saith), actio eithaf drwg a digwyddiadau dibwynt yn arwain hwn i sgr eithaf ofnadwy am glasur hoff-gariadus. Dwi’n rhoi 5/10 iddo. Roedd y drama o safon eithaf da ac roedd Eustace yn cael ei bortreadu yn dda iawn, ond dyna fo.\nGallet ddarllen mwy o adolygiadau gan RuhBuhJuh ar ei flog adolygiadau, ond nid ydym yn cymryd cyfrifioldeb am gynnwys blogiau allanol.\nTudalen Gwneud Ffilmiau Wicid


Mae’r byd yr ydym yn gweithio ynddo wedi newid ers i ni gael ein sefydlu 10 mlynedd yn ôl. Mae ein cenhadaeth yn hanfodol, ac i gyflawni’n gwaith pwysig mae angen i ni fod yn sefydliad blaengar, gyda’r profiadau a’r sgiliau priodol.\nCafodd ein cylch gwaith ei newid, cafodd ein cyllideb ei chrebachu’n sylweddol, ac mae cyd-destun ein gwaith yn newid yn gyflym yn sgil penderfyniad y DU i adael yr UE a thrafodaethau am y fframwaith cyfreithiol dros hawliau dynol.\nMae llawer o’n partneriaid yn ein hannog i gyflymu’r cynnydd ac rydym yn cytuno â nhw. Rydym am fod, hyd yn oed, yn rheolydd mwy cadarn, felly rydym wedi gwneud newidiadau i gryfhau ein tîm archwilio ymateb cyflym. Rydym am adeiladu ar ein henw da fel corff arbenigol, awdurdodol, wedi’i selio ar dystiolaeth, yr ystyrir ei ymchwil ar gydraddoldeb a hawliau dynol fel un heb ei ail.\nRhaid i ni ganolbwyntio ar gyflawni deilliannau sydd yn gwella cymdeithas, ac i wireddu hynny, mae angen i ni wneud newidiadau i sicrhau bod gennym y profiad a’r sgiliau priodol yn y Comisiwn. Ni allwn gyflenwi’n cylch gwaith yn effeithiol drwy osgoi penderfyniadau anodd neu ddewis y status quo. Mae’r newidiadau hyn yn anodd, ond byddai peidio â’u gwneud yn niweidio cydraddoldeb a hawliau dynol yn sylweddol ym Mhrydain, a’n gallu i gyflawni’n cenhadaeth.\nBu cam-adrodd yn ddiweddar ar y newidiadau yr ydym yn eu gwneud. Do, bu rhaid i ni ddiswyddo rhai aelodau staff. Nid yw’n benderfyniad hawdd i’w wneud ac rydym yn drist y bu rhaid i ni wneud hynny.\nNifer y bobl sydd yn wynebu diswyddo gorfodol yw 11. Rydym wedi gweithio’n dra chaled i leihau diswyddo gorfodol yn sylweddol. Mae honiadau ac adroddiadau bod unrhyw aelod o staff wedi’i ddiswyddo drwy e-bost yn gelwydd. Bu ein proses yn faith a chafodd ein staff eu hysbysu â’r holl newyddion diweddaraf yn rheolaidd. Cymerwyd cyfarfodydd wyneb i wyneb yn ystod yr wythnosau diwethaf i rybuddio unigolion o bryd y cai’r llythyron diswyddo eu danfon, a dewisodd yr undebau i fynd ar streic ar y diwrnod hwn oherwydd y rhybudd a roddwyd ohono.\nCaiff y cyflogeion hyn eu talu’n llawn am y cyfnod rhybudd gan y bydd yn rhoi cyfle i bob person ganolbwyntio ar sicrhau cyflogaeth amgenach. Nid yw talu iawndal yn lle rhybudd yn anghyffredin ar draws y sector cyhoeddus ac mae honiadau i’r gwrthwyneb yn anghywir. Gwnawn barhau i ddarparu cefnogaeth lawn i bobl heb rolau dros y chwe mis nesaf drwy ddarparwr all-leoli, a fydd yn cynnwys darparu hyfforddiant ar ysgrifennu CV, technegau cyfweld a mynediad i adnodd ar-lein i helpu gyda chwilio am waith.\nCafodd unrhyw benderfyniad i ddiswyddo unrhyw gyflogai ei selio ar asesiad trylwyr o’i sgiliau a’i brofiad.\nRydym wedi gwneud addasiadau rhesymol a gweithredu’n bositif, pan oedd yn briodol i wneud hynny, i nodi cyflogaeth amgenach, addas o fewn y Comisiwn i staff a oedd mewn risg, ac i nifer arwyddocaol o staff anabl ychwanegol a BAME fel cymwynas iddyn nhw.\nGwnawn yn awr weithio’n galetach i ddatblygu sgiliau a chryfhau ffordd i grwpiau heb gynrychioliad digonol gyrraedd yr uwch swyddi. Dyna’r rheswm yr ydym yn gosod targedau arnom ein hunain i gynyddu cynrychioliad staff anabl a BAME yn yr uwch swyddi, ac fe’i cefnogir gan raglen gweithredu positif newydd.\nTrist iawn yw gorfod gwneud y newidiadau hyn, ond rydym wedi sicrhau y bu’r broses yn deg, cadarn a thryloyw. Bydd y camau a gymerom yn sicrhau y gallwn, o hyd, gyflawni ein rhaglen uchelgeisiol ac y byddwn yn parhau yn llais cadarn ac annibynnol wrth gyflenwi ein prif gyfrifoldeb eang – i amddiffyn hawliau pobl a chymunedau ledled y wlad.


Custom Cyfanwerthu Moethus Wooden Blychau Watch Cyflenwr a Factory - Cynhyrchion Cyfanwerthu - Gwell Box Wooden\nNid yw proses Gweithgynhyrchu Box Wooden yw mor hawdd, O'r torri deunydd, sandio, caboli, cydosod, paentio, nes i pacio. Eash cam angen i lawer llawdriniaeth llaw, Yr ydym wedi QA gwahanol i reoli ansawdd. Gwell Blwch pren, offer gyda ffatri proffesiynol, yn llwyddiannus ac ...\nDisgrifiad Moethus Profiad 10 Mlynedd Wooden Blychau Watch Cyfanwerthu Custom Watch Box Wood\nmaint 124 * 124 * 91mm\ndeunydd 4.75mm clawr bwrdd, 12mm bwrdd ochr, 3mm bwrdd gwaelod: MDF.\nArwyneb Cwlwm argaen pren, High Gorffen sglein\nGwell Blwch pren, offer gyda ffatri proffesiynol, yn gyflenwr llwyddiannus a phroffesiynol o arfer 10 mlynedd o brofiad moethus blychau gwylio pren cyfanwerthu gwylio arferiad blwch pren. Rydym wedi neilltuo i'r diwydiant hwn ers dros 10 mlynedd. Diolch i'r dyluniad cain ac ansawdd uchel ein blychau gwylio pren o brofiad moethus 10 mlynedd cyfanwerthu gwylio arferiad blwch pren, yn ogystal â'r gwasanaeth boddhaol a chludiant brydlon, rydym yn berchen ar enw da. Croeso i cynnyrch cyfanwerthu gyda ein ffatri.\nGwell Blwch pren, offer gyda ffatri proffesiynol, yn gyflenwr llwyddiannus a phroffesiynol o foethusrwydd arfer arferiad cyfanwerthu blychau gwylio pren. Rydym wedi neilltuo ar gyfer y diwydiant hwn am dros 9 mlynedd. Diolch i'r dyluniad cain ac ansawdd uchel ein moethus arfer cyfanwerthu blychau gwylio pren, yn ogystal â'r gwasanaeth boddhaol a chludiant brydlon, rydym yn berchen ar enw da. Croeso i cynnyrch cyfanwerthu gyda ein ffatri.\nPâr o:Blwch Gwylio Coedwig Moethus Stori Black Custom Nesaf:Blwch bwrdd gwaith pren Watch 24 gwylio


Rhyfeloedd Tribal chwarae ar-lein\nRhyfeloedd Tribal: Rhyfeloedd Tribal ar-lein - yn gêm porwr gyffrous, yn seiliedig ar y byd canoloesol a thraddodiadau Ewrop yr Oesoedd Canol, ond nid oes unrhyw sgiliau arbennig sydd eu hangen - yr holl gwestiynau gallwch gael atebion manwl i Cwestiynau Cyffredin neu gêm encyclopedia. Ar-lein gêm Rhyfeloedd Tribal: Rhyfeloedd Tribal yn rhoi nod ysblennydd o flaen pob chwaraewr - gan ddechrau gyda pherchnogaeth un pentref bach i adeiladu ei ymerodraeth.\nRhyfeloedd Tribal: Rhyfeloedd Tribal ar-lein - yn gêm porwr gyffrous, yn seiliedig ar y byd canoloesol a thraddodiadau Ewrop yr Oesoedd Canol, ond nid oes unrhyw sgiliau arbennig sydd eu hangen - yr holl gwestiynau gallwch gael atebion manwl i Cwestiynau Cyffredin neu gêm encyclopedia. Ar-lein gêm Rhyfeloedd Tribal: Rhyfeloedd Tribal yn rhoi nod ysblennydd o flaen pob chwaraewr - gan ddechrau gyda pherchnogaeth un pentref bach i adeiladu ei ymerodraeth.Ymunwch yn y gêm Rhyfeloedd Tribal: Rhyfeloedd Tribal yn syml iawn. Dim ond mynd i mewn i'r enw defnyddiwr a ddymunir, cyfrinair ac e-hinsawdd ac i actifadu'r cyfrif, yn cytuno i'r rheolau y gêm ac ymddygiad y chwaraewr - ac rydych chi yn y gêm. Fodd bynnag, cofrestru Wars Tribal: Rhyfeloedd Tribal yn nodwedd - yn y gêm mae 17 byd, ac ym mhob un ohonynt y gallwch dim ond un cyfrif. Hefyd, gall y chwaraewr dalu am gyfrif premiwm, sy'n caniatáu i nodweddion mwy datblygedig a galluoedd.Rhyfeloedd Tribal: Rhyfeloedd Tribal ar-lein gêm yn cynnig i chi i ddatblygu eich pentref, casglu adnoddau, adeiladu strwythurau a byddinoedd recriwtio. Fodd bynnag, yr anhawster yn gorwedd yn y ffaith bod yr holl gwmpas eich bod yn yr un pentref, y mae eu perchnogion yn dymuno i ddwyn i chi neu gymryd. Yn gyntaf, rhaid i chi ddysgu sut i guddio eu hadnoddau, ac yna, ar ôl cronni cyflenwad digonol (mwyngloddiau cynhyrchu adnoddau yn y modd awtomatig), yn dechrau hyfforddi eu milwyr eu hunain. Erbyn hynny, bydd yn bosibl i ddial ar elynion, looting ac yn dinistrio eu pentref eu hunain. Gêm Rhyfeloedd Tribal: Rhyfeloedd Tribal ar-lein yn wahanol iawn o gemau tebyg. Yn gyntaf, gallwch golli popeth yr ydych wedi'i gyflawni. Yn ail, bydd y nifer o bentrefi dan eich perchnogaeth yn cael ei gyfyngu yn unig gan eich awydd a gallu. Felly, mae angen i chi gyrraedd lefel lle byddwch yn gallu diogelu eu pentrefi ac adnoddau amddiffyn eu hawl i fod yn berchen arnynt. Yn ogystal, mae angen i chi unffurf godi eu graddau - ffermio ac yn ymladd. Os byddwch ond yn datblygu gradd economaidd, yna eich pentref, fel tamaid blasus yn arbennig, yn fuan yn cymryd drosodd, ac nad ydych yn gallu ei amddiffyn. Os ydych yn gaeth yn unig ymladd, yna gallwch symud at ymyl y byd, yr hyn a elwir yn "nubolend."Chwaraewch y gêm Rhyfeloedd Tribal: Rhyfeloedd Tribal ar-lein all nid yn unig ei ben ei hun yn y gwrthwynebiad i bob problem, ond hefyd i uno gyda'n cymdogion er mwyn i wrthsefyll ymosodiadau gyda'i gilydd.Chwarae gêm ar-lein Rhyfeloedd Tribal: Rhyfeloedd Tribal hefyd yn fanteisiol oherwydd, ar ôl cychwyn y gêm rydych yn cael cynifer â phum niwrnod ymlaen i fod yn ddigon cyfarwydd â'r gêm ac yn datblygu. Yn ystod y cyfnod hwn, rhywun yn ymosod arnoch gwahardd.Gyda llaw, pan fyddwch chi yn Wars Tribal: Rhyfeloedd Tribal i chwarae, yn cadw mewn cof bod eich milwyr yn cael eu rhannu i mewn i ymosod ac amddiffyn (o Spearman i ddyn, cyfanswm o 12 uned wahanol), ac ar ba mor dda yr ydych yn meistroli y tactegau eu defnyddio mewn ymladd, llwyddiant eich teithiau ymladd. Chwaraewyr profiadol cyn y frwydr, anfon ysbiwyr i mewn i'r pentref gelyn a dinistrio y catapyltiau amddiffyn y pentref.Mae'r unedau mwyaf drud, ond y rhai mwyaf peryglus yn y gêm yn uchelwr a allai adnabod i chi y pentref a ddymunir.Yn y gêm yr un modd mae'n bosibl i gyflawni teithiau penodol, er y byddwch yn derbyn gwobrau, a gall eich ddod o hyd i arteffactau paladins a fydd yn gynnydd sylweddol yn y pŵer eich fyddin.Rhyfeloedd Tribal: Bydd cofrestru Tribal Wars ar-lein yn caniatáu i chi i blymio i mewn i greulon, ond o'r fath yn canoloesol ddeniadol ac yn teimlo fel gŵr bonheddig go iawn. Chwarae Rhyfeloedd Tribal: Rhyfeloedd Tribal - yn gyfle i ddangos at yr uchafswm eu gallu tactegol ac ariannol ac yn arwain ei phentref yn enwog ledled y byd ac anrhydedd. ChwaraeRhyfeloedd Tribal\nFideos a screenshots ar gyfer y gêm Rhyfeloedd Tribal


Bywyd fel Prentis ar War of the Worlds – Sgil Cymru\nBywyd fel Prentis ar War of the Worlds\nDecember 14, 2020 admin NEWYDDION, PRENTISIAETHAU 0\nRoedd 2020 yn flwyddyn heriol i lansio ein cynllun arloesol newydd, a dweud y lleiaf! Er gwaetha’r pandemig, fe lwyddon ni i ddod o hyd i leoliad gwaith i’n tri phrentis gyda Urban Myth, oedd ar fin dechrau ffilmio War of the Worlds II yn Ne-ddwyrain Cymru.\nCafodd y prentisiaid eu taflu mewn i’r cynhyrchiad yn syth, gyda Tom a Josh yn gweithio yn yr adrannau AD a Cynhyrchu, a Jake yn yr adran Celf / Props.\nPedair mis yn ddiweddarach, ac mae’r tri phrentis wedi profi eu bod yn rhan annatod o’r tîm cynhyrchu – i’r graddau bod Josh wedi cael cynnig swydd amser llawn gyda Urban Myth fel Rhedwr yn 2021, tra bod Tom a Jake yn bŷr debyg o weithio ar eu cynhyrchiad nesaf. Mae’r tri bellach ar leoliad gyda Vox ar eu cynhyrchiad drama newydd ar gyfer S4C.\nRydyn ni’n falch iawn ohonyn nhw – ond beth wnaeth y prentisiaid eu hunain o’u profiad cyntaf yn y diwydiant ffilm a theledu?\nBeth oeddet ti’n gwneud cyn y brentisiaeth?\nCyn fy mhrentisiaeth o’n i’n gosod ystafelloedd ymolchi gyda fy Nhad, tra’n ceisio dod o hyd i swydd, profiad neu brentisiaeth yn y cyfryngau.\nBeth oedd yn apelio am wneud Prentisiaeth ar y Cyd?\nO’n i eisiau gweld sut brofiad oedd hi i weithio ar gynhyrchiad mawr, er mwyn deall rôl rhedwr yn well.\nBeth oedd dy rôl ar dy leoliad cyntaf?\nRhedwr / AD\nBeth oedd dy waith o ddydd i ddydd?\nPan nes i ddechre yn y swydd, fy mhrif rôl yn y bore oedd paratoi’r bwrdd te ger y set, a neud yn siŵr nad oedd neb yn amharu ar y ffilmio pan oedd y cyfarwyddwr yn saethu.\nWrth i mi ennill mwy o brofiad fodd bynnag, cefais fwy o gyfrifoldeb, gan gynnwys:\nnôl brecwast i’r cast a’u hebrwng drwy gwisgoedd a cholur\nhebrwng Actorion Cynorthwyol drwy gwisgoedd a cholur\ncael artistiaid yn barod ar gyfer golygfa\nbob yn barod i wirio gwisgoedd/colur wrth i’r cast gamu ar y set\ncyfarfod y cast wrth iddyn nhw gyrraedd y set\ntrefnu cludiant ar gyfer cast a chriw\nBeth nes di fwynhau fwya’?\nRhan orau’r swydd i mi oedd cyfathrebu ag aelodau eraill y tîm AD er mwyn trefnu’r saethu.\nBeth sydd wedi bod yn heriol?\nI ddechrau, roedd yn anodd deall etiquette radio, ond unwaith i mi glywed ymadroddion yn rheolaidd, dechreuais eu deall.\nDwi’n credu mai’r rhan fwyaf heriol oedd bod yn y lle iawn ar yr adeg iawn, a bod mor ddefnyddiol â phosib. Mae sylweddoli faint o amser mae’n cymryd i gyflawni tasg a pha newidiadau sy’n effeithio ar yr amser hwnnw yn allweddol – er fy mod yn dal i gael fy nal allan bob hyn a hyn gan feddwl bod gen i fwy o amser nag sydd gen i mewn gwirionedd!\nPa un peth allweddol wyt ti wedi’i ddysgu?\nY peth allweddol dwi wedi’i ddysgu fel Rhedwr ar y brentisiaeth hon, yw nad oes y fath beth â gormod o wybodaeth. Os ydych chi’n credu y dylech chi rannu rhywfaint o wybodaeth a roddwyd i chi, neu os oes gennych ymholiad, mae’n well gofyn er mwyn osgoi cymaint o gamgymeriadau â phosib.\nWyt ti’n meddwl bod ti wedi tyfu o ganlyniad i’r brentisiaeth?\nYn bendant! Ar ddechrau’r brentisiaeth hon ‘doedd gen i ddim dealltwriaeth iawn o sut oedd drama deledu yn cael ei chynhyrchu, na beth oedd rôl Rhedwr o fewn y system honno. Nawr rwy’n teimlo bod gen i ddealltwriaeth well o lawer.\nA yw gwneud y brentisiaeth wedi newid dy farn am yr hyn wyt ti am wneud yn dy yrfa yn y dyfodol?\nNid yw’r brentisiaeth wedi newid fy nghynlluniau ar gyfer y dyfodol – mewn gwirionedd fy nòd ar hyd yr amser oedd dod yn rhedwr ar ddramâu. Os rhywbeth, mae’r brentisiaeth wedi cadarnhau hyn, gan fy mod bellach yn gwybod mod i’n mwynhau’r gwaith, yn hytrach na gorfod dyfalu sut beth fyddai e i fod yn rhedwr.\nBeth oeddet ti’n ei wneud cyn y brentisiaeth?\nCyn fy mhrentisiaeth, o’n i’n gwneud Lefel A Dylunio Cynnyrch a Drama yn Ysgol Stanwell. Gwnaeth fy nghefndir creadigol fy ysbrydoli i fod eisiau gweithio yn y diwydiant creadigol. Cymerais 6 mis allan, gan ennill rhywfaint o brofiad gwaith, gan gynnwys gweithio fel Actor Cynorthwyol, er mwyn rhoi cipolwg i mi ar sut brofiad oedd bod ar set, cyn dechrau fy mhrentisiaeth.\nJake a Tom\nY rheswm i mi ddewis gwneud Prentisiaeth ar y Cyd oedd er mwyn manteisio ar y cyfle i gwrdd â llawer o wahanol bobl a rhwydweithio i ehangu fy nghysylltiadau.\nDechreuais fy lleoliad gwaith cyntaf yn gwisgo setiau yn y stiwdio ac ar leoliad. Fe wnes i fwynhau’r gwaith, ond roeddwn i’n gwybod mod i am roi cynnig ar y rolau eraill yn yr adran Props. Felly, ar gyfer ail hanner y swydd bûm yn gweithio gyda’r tîm propiau wrth law.\nRoeddwn i’n gwneud ystod eang o dasgau, oedd yn hollol wahanol bob dydd. Roedd fy ngwaith yn amrywio o roi propiau wrth law i’r Actorion Cynorthwyol, i roi cyrff ffug yn yr afon Tafwys. A dyna dwi’n ei garu am y swydd – chi’n dechrau bob dydd gyda llechen lân, a ma’ bob tro rhywbeth newydd yn digwydd.\nBeth nes di ei fwynhau fwya’?\nNes i fwynhau mynd i Lundain a ffilmio ar leoliad yn gyffredinol, a chael mynediad i leoedd na fyddwn fel arfer yn dod ar eu traws.\nBu’n rhaid i mi ddysgu strategaethau fel gwybod pryd i flaenoriaethu swyddi yn nhrefn eu pwysigrwydd a sicrhau bod un dasg yn cael ei chwblhau cyn symud at rywbeth newydd. Her arall dwi wedi’i hwynebu yw’r diwrnodau gwaith hir, ond rydw i bellach wedi dod i arfer â hyn!\nPa un peth allweddol wyt ti wedi ei ddysgu?\nDwi wedi dysgu cael ffydd yn fy hun, a bod yn garedig a dymunol i’r bobl o’ch cwmpas bob amser. Dwi wedi darganfod, trwy gyd-dynnu â phobl, rydych yn cael\nenw da fel rhywun braf i weithio gyda nhw. Mae hyn yn rhoi hwb i’ch siawns o gael eich ystyried ar gyfer swyddi eraill yn y dyfodol.\nWyt ti’n meddwl dy fod wedi tyfu o ganlyniad i’r brentisiaeth?\nDwi’n credu fy mod i wedi aeddfedu llawer ers i mi ddechrau’r brentisiaeth hon. Mae wedi gwneud i mi feddwl mwy am y dyfodol a dwi wedi dysgu fod angen aberthu rhai pethau weithiau, fel canslo cynlluniau personol oherwydd newidiadau i’r amserlen, er enghraifft.\nA yw gwneud y brentisiaeth wedi newid dy farn am yr hyn wyt ti am ei wneud yn dy yrfa yn y dyfodol?\nHeb amheuaeth! Mae gwneud y brentisiaeth hon wedi rhoi cyfle gwych i mi ddechrau ar yrfa newydd. Ar ôl siarad â llawer o bobl ar y cynhyrchiad, gwnaeth i mi sylweddoli pa mor lwcus ydw i, i fod ar y cynllun ac i fod yn cychwyn ar yr yrfa hon, a minnau mor ifanc.\nCyn y brentisiaeth, roeddwn yn y coleg yn gwneud fy astudiaethau Cyfryngau. O’n i ddim yn ymwybodol o’r cynllun prentisiaeth ar yr adeg honno, ac o’n i’n canolbwyntio ar gyrraedd fy nòd o gael swydd yn y cyfryngau, waeth pa mor hir fyddai’n cymryd.\nRoeddwn i eisiau gwneud Prentisiaeth ar y Cyd gan mod i’n credu y byddai o fudd i mi o ran profiad a chael “troed yn y drws” yn y diwydiant. Roeddwn i’n meddwl, trwy ddysgu a gweithio ar yr un pryd, y byddai’n rhoi mwy o gyfle i mi gael swydd yn y diwydiant yn y dyfodol.\nRhedwr Llawr Stiwdio/OC oedd fy rôl ar fy lleoliad cyntaf.\nFel Rhedwr Llawr Stiwdio, roeddwn yn cefnogi fy nhîm o Gyfarwyddwyr Cynorthwyol. Roeddwn yn gwneud swyddi syml fel gosod y bwrdd te yn y boreau yn y stiwdio / ar leoliad; gwneud te a choffi ar gyfer cast a phenaethiaid adran yn ogystal â chysylltu â’r adran Lleoliadau ynglŷn â lle roedd popeth ar y lleoliad, er mwyn gallu gadel i’r criw wybod am y cyfleusterau; trosglwyddo gwybodaeth bwysig i benaethiaid adran, fel y Cyfarwyddwr a’r Cyfarwyddwr Cynorthwyol 1af; bod wrth law pan oedd y cast yn\ncyrraedd yn y boreau; cael y cast drwy colur, cludo cast nôl a mlaen i’r set, â chwrdd â nhw ar ddiwedd y dydd.\nBeth nes i fwynhau fwyaf oedd cwrdd â chymaint o wahanol bobl oedd yn brofiadol yn y diwydiant, a chael perspective ehangach o’r ystod o swyddi, a’u gwahanol fanteision. Hefyd, y cyfle i sefydlu fy hun yn y swydd hon ac adeiladu cysylltiadau ar gyfer swyddi yn y dyfodol.\nY peth mwyaf heriol oedd addasu’n gyflym i wahanol leoliadau wrth ffilmio, gan mai fy nghyfrifoldeb i oedd rhoi gwybod i’r criw am y cyfleusterau pe baent yn gofyn cwestiwn imi.\nUn peth allweddol dwi wedi’i ddysgu yw peidio byth â bod ofn gofyn cwestiynau. Nid oes ots os chi ddim yn hyderus, neu os chi’n credu bydd pobol yn meddwl eich bod chi’n dwp am beidio â gwybod rhywbeth: gofynnwch gwestiynau bob amser gan y bydd o fudd mawr i chi yn y tymor hir ac mae’n dangos i bobl bod gennych chi wir ddiddordeb yn y gwaith ac eisiau llwyddo.\nWyt ti’n meddwl dy fod wedi tyfu o ganlyniad i’ch prentisiaeth?\nYdw, dwi’n bendant yn credu fy mod i wedi tyfu o ganlyniad i’r brentisiaeth hon. Mae wedi fy siapio fel person o ran rhoi hwb i’m hyder a chaniatáu i mi wneud rhywbeth rydw i wedi bod eisiau ei wneud ers pan oeddwn i’n ifanc. Dwi’n teimlo’n fwy sicr ar ôl gwneud fy nghynhyrchiad cyntaf oherwydd mod i’n gwybod nawr faint o ymdrech sy’n mynd i mewn i’r gwaith, ac rwy’n gwerthfawrogi hynny lawer mwy.\nNa, mae fy marn am beth rwyf am wneud yn y dyfodol yn dal yr un fath. Dwi bob amser wedi bod eisiau bod yn Gyfarwyddwr neu’n rhan o’r tîm Cyfarwyddo Cynorthwyol, a diolch i’r cynllun prentisiaeth, rwyf wedi cael y cyfle hwnnw o’r diwedd ac ni allwn fod yn fwy diolchgar amdano.\nDyma’ch cyfle i ymuno â CRIW – cynllun Prentisiaeth newydd sbon y diwydiant.\nCeisiadau bellach ar agor.\nCyrsiau ScreenSkills Movie Magic Scheduling a Budgeting Ar-lein


BSc (Anrhydedd) Dylunio Cynnyrch degree course\nDylunio Cynnyrch BSc (Anrhydedd)\nMae'r cwrs hwn hefyd ar gael trwy gyfrwng y Saesneg / This course is also available through the medium of English.\nGwyliwch y fideo...\nCliciwch yma i lawr-lwytho manylion y rhaglen yn Gymraeg.\nCliciwch yma i lawr-lwytho manylion y rhaglen yn Saesneg.\nModule listings are for guide purposes only and are subject to change. Find out what our students are currently studying on the Dylunio Cynnyrch Modules page.\nTGAU: Iaith Saesneg C/4. Cynnig nodweddiadol o isafswm o 80 o bwyntiau tariff o gymwysterau lefel 3* e.e:\nLefel A (yn cynnwys gradd C in mewn Dylunio a Thechnoleg neu bwnc Celf/Peirianneg)\nBTEC Cenedlaethol/Diploma Estynedig: MMP\n*Mae cymwysterau lefel 3 yn cynnwys Lefel A, BTEC, Mynediad, Cymhwyster Bagloriaeth Cymru ac eraill – am restr lawn, cyfeiriwch at y tariff newydd gan UCAS ar www.ucas.com